text:
KRALENDIJK – Durante e rueda di prensa resientemente, e pregunta a bin di un miembro di prensa tokante e posibel bakuna ku tin pa CoViD-19. Esaki debí ku tin hopi rumor ta sirkulá rondó di un òf mas bakuna ku ya ta riba merkado. Gezaghèber Edison Rijna: ”Si nos ta na altura di e bakuna i ta den preparashon pa na momentu ku e yega Boneiru nos por atendé kuné pa komunidat. Boneiru ta den deliberashon ku Hulanda i RIVM i e departamentu di salubridat públiko ta atendé ku esaki. Pues mi ta konvensí si ta trata di un bakuna bon, nos tambe ta bai hasi uso di dje. Si Hulanda aprob’é nos tambe por us’é,” gezaghèber Edison Rijna a bisa.
Dr. Marian Luinstra-Passchier tambe a remarká relashoná ku e bakuna ku ta spesial pa e CoViD-19. “E bakuna ta den proseso i e lo bai ta otro kompará ku otro bakunanan ku nos konosé. Dikon, pasobra awor ta trata di un bakuna pa tur hende, mucha i mayor di edat. Ta trata di un bakuna ku nan a desaroyá asina rápido, i hende ta pensa kon por ta posibel ku a desaroyá algu asina rápido, i si esaki ta bon. Mi ta kere nunka promé a desaroyá un bakuna asina rápido. Hopi sèn a hinka pa yega na dje i kantidat di instituto a pone nan mes disponibel pa yega na un bakuna, pa stòp Coronavírùs. No solamente 1, sinembargo mas ku shen bakuna tin i for di nan ta trahando huntu pa skohe esun ku mihó resultado den tur sentido di palabra. Awor ta bai kuminsá usa un bakuna na Inglatera i Europa tin hopi atenshon pa resultado di e bakuna. Pues tin bakuna pa e vírùs i mester ta sigur ku e ta funshoná bon i si esei ta e kaso, Boneiru ta hañ’é pa su habitantenan. E deseo ta pa esnan di riesgo haltu pa e problema di Coronavírùs, manera hende di edat avansá, haña e bakuna promé. Sinembargo ta spera un bakuna ku tur hende por usa pa yuda kontra e vírùs ya konosí,” Marian Luinstra-Passchier a bisa.


c: text/html

text:
KRALENDIJK – Tata di akusado Dayerona R. a bisa durante tratamentu di kaso den korte, ku e tin rèspèt pa polis, sinembargo e departamentu di reshèrshi no a hasi un bon trabou. Dayerona R. ta den prison, miéntras e ta sperando tratamentu di su kaso dia 14 di dezèmber binidero. Ta akus’é di a mata e norteño Rafilino Boezem, dia 14 di yüni 2020.
Segun e tata Dayerona R. a hasi vários denunsia di maltrato kontra Rafilino, sinembargo polis no a hasi nada ku esaki. “Si fo’i kuminsamentu a detené Rafilino, e situashon lo no a yega manera ta awe.
“Dos siman promé ku e asesinato a tuma lugá, e defuntu a kibra glas di outo di e akusado, sinembargo polis no a atendé loke a sosodé. “Reshèrshi no a hasi un bon trabou. Falta hopi kos pa investigá. Nan tin ku bai den bario i skucha kiko ta wordu papiá.” Nort di Saliña ta un bario hopi uni, i tin kosnan a pasa ku bo no ta skucha den sala di korte.
“Testigunan a mira un rasta lomba sunú kore bai. Reshèrshi mester drenta bario i hasi nan trabou na drechi”, tata di e akusado a bisa. Mama di e akusado a bisa: ”Mi tin un deseo. Mi yu tin ku papia, ta e so por papia tokante tur loke a sosodé. Mi a hinka tur kos den man di Dios. ”E tata ta para riba i ekspresá su mal kontentu, esta ku reshèrshi no a hasi nan trabou bon, i su yu no ta haña hustisia. E investigashon no ta kompletu. Hustisia mester prevalesé. Ora bo hasi malu bo tin ku sinta riba e blar, sinembargo mester pone e persona korekto sinta riba e blar!”

robotstxt: allowed

filter: keep


text:
WILLEMSTAD – Raylison Martina i Lisette van Tatenhove atrobe a manda un karta urgente pa Inspekshon di Salubridat Públiko i Minister di Salubridat Ben Whiteman. Martina i Van Tatenhove tur dos a entregá un keho seka Inspekshon, ku despues di un aña ainda no a trata.
Na aprel di aña pasá kaba Martina i Van Tatenhove a manda un karta urgente, despues ku no a prolongá e kòntrakt di èks inspektor Jan Huurman. Nan tabata teme ku sin Huurman, lo no trata e kehonan. Inspektor-general suplente Joe Alcalá poko tempu pasá a atmití ku en berdat ta keda sin trata keho awor ku e funshon di Inspektor di Salubridat ta vakante atrobe.
Martina i Van Tatenhove nunka no a haña kontesta riba nan promé karta. E tempu ei Whiteman a laga sa via medionan di komunikashon ku e ta haña e karta inoportuno i ku no tin nodi di tin prekupá pa inspekshon di salubridat. Martina i Van Tatenhove tin tiki konfiansa ku lo trata nan keho denter di poko, sin bista riba presensia di un inspektor òf inspektor athunto. “Un inspekshon sin inpektor no tin niun sentido”, nan ta skibi.
Lèkmentu di hal
Van Tatenhove ta deskribí den e karta kon su operashon na 2009, pa saka su halblas, a bai kompletamente malu. “A resultá ku mi tabatin lèkmentu, liternan di hal tabata kore drenta mi barika i m’a haña peritonitis (inflamashon di flishi di barika, red.). A disidí di manda mi Venezuela i despues Hulanda, pa un serie di operashon pa para e lèkmentu di hal i e konsekuenshanan of porloménos limitá nan. Par’un pinga lo m’a muri.”
Operashon pa hasi stoma mas chikí
Martina ta papia pa su tata ku a muri di komplikashon severo despues di un operashon pa hasi stoma mas chikí. Na febrüari e inspektor di e tempu ei, Jan Huurman, a para e operashonnan aki. Poko tempu pasá hòspital mes a bini ku un propio investigashon ku lo a mustra ku e operashonnan ta seif tòg, pero ainda inspekshon mester start nan propio investigashon di e operashonnan pa hasi stoma mas chikí ku tabatin sinku víktima mortal.
FWG
Fin di aña pasá FWG a trese e “Trendrapport Caribisch gebied 2013, Monitor op ontwikkelingen in de gezondheidszorg”. Segun èks inspektor Huurman a keda sin deskribí e problemanan klave den kuido médiko na Kòrsou den e rapòrt pasobra a skohe mandatario i gobernante den kuido pa duna informashon. “Niun di esnan ku a entrevistá tabatin ni tin niun sorto di interes den un konsiderashon krítiko.”
Falta di e detayenan fini nesesario segun Huurman ta sali mésora den e spesialismo di siruhia. “Tin siruhano di kalidat inkontroversial, tin otro ku meresé menos balorashon. Espesialmente e siruhanonan ku tabata envolví den e tantísimo komplikashonnan despues di operashon pa hasi stoma mas chikí i e froude tambe relatá na esaki”, Huurman ta skibi. A hasi denunsio di esaki na Ministerio Públiko i a entregá diferente keho na e Kolegio Disipinario Médiko, pero ainda nada no a sali for di esaki.
Huurman: “Segun mi salubridat publiko ta e sektor pa ekselensia kaminda e diferenshanan grandi den poder na Hulanda Karibense ta sali. Hulanda Oropeo no mester kita kara wak otro banda mas.”
Martina i Van Tatenhove ta insistí seka Alcalá i Whiteman pa laga Inspekshon ehekutá su tareanan legal manera debe ser. Lo manda e karta pa tur miembro di Staten pa nan por pone preshon riba e minister.
Lesa tradukshon na papiamentu di e karta urgente aki.
Outor: Leoni Leidel-Schenk


text:
Oranjestad-Diahuebs 5 di april, lo tuma luga e reunion di Reino KOBBS (Koninkrijksoverleg Buitenlandse Betrekkingen) na nos hermana isla Corsou.
Bou invitacion di Minister di Asuntonan di Exterior, señor Stef Blok, Prome Minister señora Evelyn Wever-Croes lo asisti na e reunion importante aki.
Minister Blok kier conoce mas di e interesnan comun di tur cuater pais di Reino y establece un miho relacion den Reino. KOBB ta un bon momento pa revisa y mantene acuerdonan di cooperacion.
E puntonan di agenda pa e reunion ta encera tur tema relevante y strategico cu ta concerni e paisnan di Reino. Pero tambe ta duna espacio pa trata otro temanan. Prome Minister den e reunion di Reino aki lo trece e preocupacionnan di Aruba riba e situacion di Venezuela.
Presente na e reunion aki lo ta Minister President di Corsou, Eugene Rhuggenaath, Minister President di Sint Maarten, Leona Marlin-Romeo y Minister President di Aruba, Evelyn Wever-Croes. Y di Hulanda, Minister di Asuntonan di Exterior señor Stef Blok.


text:
E appetizer aki ta duna un bunita impresion riba bo mesa di fiesta como un dushi pasaboca. E snacks aki ta lihe, colorido, tremendo sabor , cu e nutrientenan esencial y cu ta hasi’e tambe perfecto pa entretene.
E pasaboca aki ta ideal tambe pa ora bo yiunan tin bishita di nan amigonan na cas; hasta nan mes por traha e pasabocanan aki como parti di nan entretenimento. Solamente mester di un tiki habilidad un saco pa primi e creamcheese y dun’e e efecto di strea riba e concomber decora y cla!
Nan ta gusta esaki…pasa bon trahando un snacks delicioso...
Preparacion y duracion pa prepar’e:
Preparacion: 15 minuut
No mester cushin’e
Facil
Ta Saca mas of menos 20 pida
Vegetariano
Ingredientenan:
2 Concomber
12 mini tomati cherry /cherry tomatoes
4 oz. di cream cheese moli
1 cuchara grandi (tbsp.) di mayonnaise
3 cuchara grandi (tbsp.) di light ranch dressing
1 cuchara grandi (tbsp.) – di dill frozen of fresco
¼ cuchara chikito (tsp.) – garlic salt of salo normal (OPCIONAL)
Black pepper pa decora
Instructionnan:
Laba, pela y slice cada concomber den wiel di ½ inch.
Cu e cuchara rondo chikito di midi di ½ cuchara chikito /teaspoon kita e simiyanan di e concomber.
Mezcla e creamcheese suave, e mayonnaise y e ranch hunto; mezcla esaki bon te ora e keda suave den textura.
Agrega un tiki dill y conoflo cu salo (opcional) y sigui mezcla te ora tur ta bon combina.
Agrega e dill y garlic salt (opcional) y sigui mezcla cu e contenido.
Pone henter e mezcla suave aki den un saco di primi pa decora bolo y snacks y pone e boca di strea. Primi cada bes riba un wiel di concomber un strea di ¾ inch tbsp.
Si e mezcla di creamcheese no ta pega asina bon riba e wiel di concomber; seca y primi cada wiel di concomber cu un handtowel prome cu pone e mezcla di strea riba dje.
Corta e mini tomato cherry nan den mita y hinca cada mita den e strea di creamcheese manera e imagen ta mustra.
Sprinkle cu black pepper riba e concomber bites nan, sirbi y disfruta!
E pasabocanan aki por wordo prepara y poni den fridge varios ora prome. Percura pa chill e pasaboca aki te ora cu ta e momento pa sirbi’e.
Bo lo surprise bo friendsnan cu e delicioso Concomber bites nan aki !
Disfruta y Bon Apetit !


text:
WILLEMSTAD – Ayera a kontinuá e tratamentu di e kaso Magnus ora ku Hues a trata e akusashonnan kontra Dangelo ‘Panchèk’ Damascus i Carlos Pieter.
Dangelo ‘Panchèk’ Damascus tin 5 akusashon den su kontra. Damascus ta keda akusá di ta enbolbí den dos kaso di asesinato, unu ta e asesinato di Sr. Helmin Wiels i e otro ta e asesinato di Raul ‘Bolle’ Martinez. Tambe Damascus ta wòrdu akusá di dos kaso di atrako arma i tambe poseshon ilegal di arma di kandela. Pa e akusashon nan aki fiskal Sr. Gert Rip a pidi un kondena di 20 aña pa Damascus.
Pa e akusado Carlos Pieter, fiskal Sr. Rip a pidi un kondena di 5 aña. Carlos tin dos akusashon den su kontra, esta su partisipashon den e asesinato di Sr. Helmin Wiels i tambe partisipashon den un kaso di atrako.
Den su rekisitorio fiskal Sr. Rip a pasa riba tur e pruebanan ku Ministerio Públiko tin den kontra di e dos akusadonan. Ta trata di primordialmente di deklarashonnan ku e propio akusadonan a duna i tambe deklarashon di otronan den kontra di e akusadonan. Tambe Ministerio Públiko a logra haña evidensia di sierto echonan a base di komunikashon ku a keda di tap.
Abogadonan di Damascus, Sra. Sophia i Lodowica na nan turno no ta di akuerdo ku e pruebanan ku Ministerio Públiko a presentá den kontra di su kliente. Segun e abogadonan, Ministerio Públiko no tin sufisiente prueba pa akusá Damascus di ta enbolbí den e dos kasonan di asesinato, tampoko e poseshon ilegal di arma di kandela. Konsekuentemente e abogadonan ke Hues apsolvé nan kliente di e akusashonnan aki. Pa loke ta trata e kaso di atrako na Hector Henriquez e abogadonan ta rekonosé kulpabilidat di nan kliente. Tambe den e kaso di atrako den Punda e abogadonan ta rekonosé e partisipashon di nan kliente. Pero akinan e abogadonan a pidi pa Damascus wòrdu akusá pa ladronisia i no ladronisia ku violensia ya komo ku no tabata tin violensia den e kaso aki.
Hues a opta ayera tardi pa laga e defensa di Carlos Pieter dor di Sra. Alicia Blonk pa awe mainta. Tambe awe Hues lo disidí si ta posponé e kaso di e akusado Burney ‘Nini’ Fonseca. Den kaso ku esaki no keda posponé, ta kuminsá ku e tratamentu di e kaso di Fonseca awe mèrdia.
Den e kaso di ayera un biaha mas pruebanan tékniko a hasi falta. E kaso di Ministerio Publiko ta basta sólido si tene na kuenta ku hopi di e deklarashonnan ta kuadra ku otro, pero e falta di prueba tékniko ta loke tog ta debilitá e kaso un tiki i por trese sierto duda den algun di e akusashonnan. Sin embargo, tur kos ta bin kai riba kon e Hues ta risibí e deklarashonnan aki, pero ku pruebanan tékniko Ministerio Públiko tabata tin un posibilidat di seya e kaso hermetikamente.


text:
GRADICIMENTO
Yiunan, nieto y nietanan, sobrino y sobrinanan y demas famia, kier a gradici tur esnan cu di un un of otro forma a mustra nan atencion durante fayecimento y entierro di nos defunto stima
RIGA AGNES LANDE-OLIVIEIRA
Mihor conoci como Tante Riga, Oma Riga, Mama Lande
Un danki special ta bai na Rev. Diacono sr. Michael Nicolaas pa su bunita palabranan di hopi inspiracion y sosten durante e despedida den misa di nos mama, na Coro Fatima Dakota pa nan bunita canto y tambe na sr. Roy Sneek. Na Asistencia Social Dakota, su bon bisinjanan cu a stime hopi, y sra. Gladys Wernet pa su bon cuido cu hopi amor.
Nos no por keda sin menciona e excelente servicio y trato di staff y personal di Olive Tree Funeral Home. Keep up the good job.
Nos ta invita tur famia, bisinja, amigo yconocirnan pa companja nos na 3 Santo Sacrificio di Misa, cual lo tuma lugar na misa di La Birgen di Fatima na Dakota riba:
Diasabra 13 augustus 2022 pa 7.00 pm anochi
Diadomingo 14 augustus 2022 pa 6.00 pm atardi
Dialuna 15 augustus 2022 pa 7.00 pm anochi
Boso presencia lo ta altamente aprecia.


text:
Entre e puntonan cu partido RED Democratico a trece dilanti durante su conferencia di prensa semanal, a menciona aspectonan di reforma fiscal y a culmina puntrando si e gobierno actual no tin e capacidad pa bin cu solucion simpel pa pueblo of djis no tin e boluntad pa ehecuta e solucionnan aki. Mientras cu algun ta comenta cu e partido cu a forma parti di Gabinete Wever-Croes I mester recobra e confiansa di e votado, Ricardo Croes ta pensa ta dicon no a perde speransa den MEP y AVP a pesar di tur loke nan a haci.
Pa cuminsa, a raiz di e discusion e siman aki tocante un posibel cobramento di impuesto riba tips como parti di e reforma fiscal, Croes a recorda cu algun aña atras, abogado Wix a gana un caso den corte contra un hotel cu tabata practica esaki. Sinembargo, segun e politico, te ainda e situacion aki t’ey, pa cual partido RED Democratico ta pidi pa gobierno para e abuso aki para inmediatamente. Otro peticion cu e partido ta haci ta pa kita BBO for di tur producto domestico. “Pais ta den crisis. Con bo por ta cobrando BBO riba producto domestico; productonan cu hende mester pa biba di dje.”
Croes ta di opinion cu un gobierno eficiente, un gobierno cu por tin e vision manera partido RED Democratico tin’e, ta un gobierno cu por tin persona manera dr. Armando Rudy Lampe, pasobra e ta te aworaki e unico minister cu a demostra eficientemente den finanzas publico. RED Democratico ta bou impresion cu tur loke ta pidiendo gobierno pa haci ta realisabel. Sigur si ta keda den man di RED Democratico pa hacie.
“Kita BBO for di tur comestibel pa nos pueblo por come sin problema. Respeta y cuida nos recursonan limita door di entre otro reparti trabou den un forma husto,” Ricardo Croes a argumenta e ponencia ey dunando como ehempel e studiantenan Arubiano cu ta gradua, mientras gobierno ta acerca pensionado pa traha.
Asina RED Democratico ta keda bin dilanti y bisa cu no solamente nos por mustra dede riba e problemanan, pero ta presenta e solucionnan tambe. Ta puntra nan mes si gobierno tin e capacidad pa ehecuta nan? Gobierno tin e deseo pa ehecuta nan? Y ta kere cu ta pueblo ta dicidi si kier sigui den e situacion aki.
“Hopi hende ta core comenta y pretende cu partido RED Democratico mester gana confianza di pueblo atrobe. Bo kier bin bisa mi cu despues cu MEP y AVP a masacra e pais aki, nunca a perde bo confiansa paso bo ta bay di AVP pa MEP y di MEP pa AVP, pero partido RED Democratico cu a boycott pa su mes un partner den coalicion, bo ta bisa cu tabata kens. Con kens abo ta cu bo ta cu cada rato bo ta keda vota pa e mesun circo?”, asina e politico ta lansa un pregunta sigurando cu nan tin bon intencion, nan a traha bon, nan a traha integro, nan a traha corecto y a traha den e reglanan stipula.


text:
ORANJESTAD: Diahuebs mainta Minister Endy Croestabatin un reunion interesante cu UNHCR, HIAS y IOM. E reunion tabata riba peticion di NGOnan pa atende cu alguntopico relaciona cu muchanan migrante residencia na Aruba, kendenan ta forma parti activo den nos enseñansa. Meta di e reunion tambe ta p’e NGOnan informa Gobierno y e mandatario di Enseñansa y Deporte encuanto di e diferenteasistencia / ayudo cu nan ta ofrece tanto na famianan migrantecu mucha y cu ta conta tambe pa famianan local cu tin mesterdi apoyo. Presente durante e mainta informativo tabata sra.Hezaker Goze Ozdemir, Protection Officer / Head of Office di UNHCR Aruba & Curaçao, sr. Brandon Arends, Project Coordinator di HIAS y sra. Adailyn Gonzalez, Legal Advisor di IOM.
E tres NGOnan den linea grandi ta haci trabounan sincronisa y ta hopi enfoca pa yuda migrantenan indocumenta pa nan tambe por progresa den bida como tambe ta duna asistencia nadiferente manera. Minister Endy Croes a indica cu e reuniontabata enfoca riba e parti di enseñansa pa e grupo di muchanan cu ta indocumenta of no tin un papel legal pa nan tambe por wordo brinda e oportunidad na enseñansa. Pa asinayuda pa nan por desaroya den bida y por progresa sea naAruba of na un otro pais. E mandatario di Enseñansa a expresa cu tabatin hopi puntonan interesante cu a wordo trecidilanti, no solamente pa cu e aporte di e NGOnan pa yuda e muchanan pa haya un scol, wordo reconoci y acepta na scol. E NGOnan tin programanan pa Gobierno den e caso aki den enseñansa si tin proyectonan di interes a traves di nan organisacionnan internacional por yega na fondonan pa dunasosten na e programanan aki. A yega na palabracionnanconcreto encuanto di e forma mas efectivo pa atende cu e topico aki na un manera structural den futuro cercano. Minister Endy Croes a indica cu ta bai traha cu Minister di Labor, sr. Glenbert Croes riba un maneho conhunto pa atendecu integracion di muchanan den enseñansa. NGOnan tabatinpalabra di aprecio pa Gobierno di Aruba ya cu ta cumpli cu e tratado di derechonan di mucha, esta pa haci educacionaccesibel pa nan. Esaki no ta sosode den otro paisnan, inclusivo esnan den region. Finalisando Minister Endy Croesa expresa cu e tabata un bon reunion, hopi interesante y ta keda den bon comunicacion cu e NGO’s cu e mira pa trahahunto. Enseñansa ta e yabi pa futuro.


text: Oranjestad- Diego De Cuba presidente di Sindicato STA den un conversacion cu nos di Noticiero 94 awe a informa nos cu awe tabata tin un reunion cu e organo di AZV y Atia unda lo bay discuti riba e aumento cu gobierno kier bin cu ne riba AZV. Sindicato STA ta lamenta cu cada vez gobierno ta bin cu aumento riba belastingnan directo riba e clase trahador,ya nos ta mira cu tin aumento di Aov y edad di penshoen,tambe kier aumenta e penshoen di Apfa tambe. E belastingnan aki ta jega un momento cu e cabuya ta horcanan y nan ta murie. Sr.De Cuba ta splica cu e ta kere cu ta na su lugar pensa pa bay baha e belasting riba e loonbelasting cu 25 porciento dunando un alivio cu ta trece placa na e caha di gobierno y ademas e forsa di compra lo crece y encambio di esaki lo bin cu belasting indirecto. Sr.De Cuba ta sigi splica via nos Player :


text:
Kralendijk – Awe nan a pone un pòst riba facebook ku menasa den direkshon di gezaghèber, diputadonan Kroon i Den Heyer i tambe e eks diputado i aktual lider di frakshon di MPB Tjin Asjoe.
‘Komo gezaghèber ku repudio mi a tuma nota di e pòst ku nan a pone den forma anónimo akí. Den e estado di derecho ku nos ta biba, tin tur espasio pa diskushon tokante maneho di gobièrnu i pa kritiká gobernantenan individual. Pero nunka no tin mag di tolerá pa intimidá òf den e kaso akí menasá personanan, sea ku nan ta gobernante òf un simpel siudadano’, segun gezaghèber Rijna.
‘Mi a hasi denunsia na Ministerio Públiko i mi a konsehá e otro personanan ku tambe nan ta menshoná den e pòst, pa nan tambe hasi denunsia. Pero mi ke enfatisá ku e suseso akí no ta solamente un kaso di hustisia. Ta importante pa nos komo komunidat distansiá nos mes for di ekspreshonnan riba medionan sosial ku ta krusa tur liña i ku esaki mi ke men mensahenan insultante i/òf ofensivo tambe. No kompartí esakinan, pero kita nan inmediatamente i den kaso ku bo konosé e persona ku a manda nan: hala nan atenshon riba e kosnan akí.’
‘Boneiru ta un komunidat chikitu ku tin biaha diferensianan grandi di opinion. No tin nada robes ku esei, basta si nos keda realisá nos mes ku nos tin mester di otro pa hasi nos isla un mihó isla pa e generashonnan ku ta bini despues di nos. Pa e motibu akí mi ta hasi e siguiente yamada: laga nos anda ku otro na un manera respetuoso. I na e persona ku a pone e pòst ku menasa mi ta bisa: laga nos traha un sita, di manera ku bo por konta mi kiko ta e kos ku ta molestiá bo’, segun gezaghèber Rijna.


text:
KRALENDIJK – Hues mr. Van Lieshout a tuma kasi henter dia pa tratamentu di e kaso di hinkamentu kaminda Rafelino Boezem a pèrdè su bida akonsekuensia di hinkánan. Hues a splika ku na e sitio di e delito, tabatin hopi sanger i a topa ku un kuchú kabu bèrdè. E Spornan riba e kuchú ta indiká di ku ta di e víktima. Famia di e víktima a bisa ku nunka nan a mir’é ku e kuchú. E pregunta ta; ken a mata Rafi?
Tin un informashon ta sirkulá, un deklarashon anónimo i polis no a konsider’é konfiabel pa a sigui e investigashon den e direkshon. Ta bisa Dayerona a tene Rafi, i rasta Felipe a mat’é. Durante tratamentu di e kaso a kuestioná e investigashon di parti di polis. Tantu wela di Rafi komo e yu menor di edat di e víktima a deklará na polis ku Rafi a bisa nan ken a hink’é ku kuchú. “Ma, nan a hinkami. Ta Rasta Felipe”, e wela a bisa polis. E yu menor di edat a bisa polis ku e a mira un hòmber rasta kore bai for di e sitio. Tambe a menshoná nòmber di Felipe W. i su señora Valerie N., durante investigashon, sinembargo polis no a duna atenshon na e hendenan menshoná. No a papia ku nan tampoko. Ta hopi difísil pa komprondé dikon polis no a hasi investigashon riba e nòmbernan menshoná.
Hues Van Lieshout a bisa ku ta algun dia pasá a agregá deklarashon di e wela den e ekspendientenan penal. Segun ministerio públiko nan ta traha ku e prosedura stándart i e fuente mester ta konfiabel. E kos ta ku e akusado i e otronan ku tabata den besindario no a tuma nota di un otro persona enbolbí den e kaso. Hues Stephan Van Liieshoud no tabata satisfecho ku no a pone e deklarashon di e wela den e dosié. Despues di papiamentu di Hues i fiskal, abogado defensor mr. Marielle Verkade a suprayá e echo ku e investigashon no ta kompletu. Fiskal a posponé e kaso i a bisa ta mihó pa no sigui papia den huisio públiko i bai serka hues komisario.
INFORMASHON TOKANTE KUCHU
A haña un kuchú pretu na kaminda Gurubu, esaki tabata esun ku Dayerona a tira kantu di kaminda despues di e suseso. Segun investigashon hasí pa instituto forénstiko di Hulanda, e kuchú ku Dayerona tabatin, no por a okashoná 2 di e hinkánan ku e víktima tabatin. Esaki mirando e hanchura di e kuchú i e profundidat di e heridanan. NFI a hasi investigashon riba paña di e akusado i a resultá ku tabatin DNA di e víktima i e akusado, mas un otro persona. E muestra no ta apto pa hasi investigashon riba e di tres persona. A haña pida flèktu di kabei falsu ku ta pertenesé na e akusado. Segun deklarashon di Rogelio Boezem, e anochi el a tende e akusado grita: “Ma hink’é, ma hink’é.” Otro kos, el a mira 2 persona; un hòmber i un muhé kore bai for di e sitio. Hues a remarká ku e akusado a keda interogá 5 bia, i kada un deklarashon ta diferente. Sea a bin algu aserka òf ta algu diferente for di e otronan. Dayerona a bisa hues ku esei a sosodé, debí ku no tabatin un intérprete presente. “polis a skirbi loke nan tabata deseá”, Dayerona a bisa.


text:
Un contribucion di Victor Hunt.
Nos tur kier Dios den nos bida diario. Pero hopi di nos no sa con pa pone Dios den nos bida. Tin bon noticia pa esnan cu no sa con: e no ta dificil pa pone Dios den bo bida diario. Bo tin cu cuminsa cu segura bo bida eterno cu Dios.
Dos paso pa bida eterno cu Dios:
Hopi hende no ta compronde bida.
E bida ariba e mundo aki, tin un proposito. Durante e bida aki bo tin cu dicidi unda bo ta bai despues di e bida aki. Pasobra tin dos posibilidad: shelo of fierno.
Ora bo muri, Dios tu husgabo segun e Diez Mandamentonan. Y Dios a pone nan dje halto ei, cu niun di nos ta pasa e test aki.
Continue reading “Dios den bo bida diario, segun Victor Hunt”


text:
Oprah Winfrey a confesa cu el a ser viola diferente biaha pa varios miembro di su famia ora e tabata chikito. E declaracionnan polemico a surgi den e serie documental ‘The Me You Can’t See’, cu e ta produci hunto cu prins Harry, cu su estreno tabata diabierna a traves di AppleTV. “Mi primo di 19 aña a viola mi cu 9, 10, y 11 y 12 aña. Mi no tabata sa kico tabata un violacion. Ciertamente mi no tabata consciente di e palabra. Mi no tabatin idea kico tabata sex, mi no tabatin idea di unda e babynan ta bin, ni sikiera mi tabata sa kico tabata pasando cu mi. Y mi a warda e secreto ey”. E strea di television a bisa.
Ademas di su primo, Oprah ta sigura cu tambe el a ser abusa sexualmente pa su omo y otro familiarnan te ora el a cumpli 14 aña di edad. El a keda na estado y el a wordo manda pa biba cu su tata. E baby mucha homber a muri ora e tabatin dos siman. “Y ta algo cu mi a acepta. Cu un mucha muhe chikito no ta sigur den un mundo yen di homber”, e presentadora di 67 aña ta corda. Den un otro entrevista pa e portal Today, Winfrey a conta tocante otro abusonan cu el a sufri como mucha. “Mi wela tabata hopi duro, manera hopi di e mayornan color scur durante e epoca ey, e idea di brasa y stima bo yiu of incluso permiti cu un mucha ta sintie aprecia no tabata parti di su bida”, el a bisa.
Oprah Winfrey a comparti un post riba su Instagram, unda e ta bisa cu ora ta trata di salud mental, nos tur tin un storia pa comparti. Solamente na Merca, 1 de cada 5 persona ta sufri di algun tipo di enfermedad mental. Y riba cualkier dia, ta posibel cu ABO no ta sinti 100%. Ta p’esey cu prins Harry y ami a asocia pa #TheMeYouCantSee. E trailer ta djis pa haya un glimpse di e storianan poderoso cu ta bay scucha, desde @ladygaga te @demar_derozan y otro persona di bo no conoce pero cu nan storia cu balentia ta bay zona profundamente den bo. Nos speransa ta cu bo ta wak e serienan y ta sinti empodera pa acerca amigonan y tin e combersacionnan aki cu gracia y empatia. Tur e epidodionan ta disponel desde diabierna 21 di mei riba @ AppleTV + #MentalHealthAwarenessMonth.


text:
Links
+297 521 5555
Engelandstraat 33
info@dpl.aw
DIMAS
Departamento di Integracion, Maneho y Admision Stranhero ta e departamento encarga cu y ta procesa peticionnan pa permiso (verblijf en/of werkvergunning) y documentonan relaciona cu Admision (Toelating) na Aruba conforme Landsverordening Toelating, Uitzetting en Verwijdering (LTUV) y abase di e maneho stipula pa Minister di Infrastructura, Desaroyo Teritorial y Integracion.
Directie Arbeid en Onderzoek (DAO)
Directie Arbeid en Onderzoek (DAO) ta e departamento encarga cu Maneho di Labor, leynan di Labor, sondeo di nos mercado laboral y inspeccion riba mercado laboral. Ta atende cu derecho y obligacion di dunadornan di trabao y tambe di trahadornan. Pa informacion relaciona cu retiro, salario minimo, personeelsregister, arbeidslijst, conflicto, uitzendvergunning por bishita nan website.
Censo
Oficina di Censo y Registro Civil (Dienst Burgelijke Stand en Bevolkingsregister). Bishita nan website pa mas informacion of pa traha un cita online.
Kamer van Koophandel Aruba
Bishita e website di Kamer van Koophandel en Nijverheid Aruba (Chamber of commerce) pa asina registra bo compania, informacion, servicio y documentonan manera e.o; extracto di registracion cual ta necesario pa entrega na DPL.


text:
Ayeranochi Papaya Ranch, organisador di XXI Torneo Internacional di Bolas Criollas, a tene un conferencia di prensa unda a splica cu e entusiasmo ta grandi y cu un record di ekiponan for di exterior.
XXI Torneo Internacional di Bolas Criollas lo tuma lugar dianan 1-2-3-4 september 2022 riba canchanan di Papaya Ranch. Lo tin participacion di 18 ekipo for di Boneiro, 19 ekipo for di Korsou y 29 ekipo local den categoria di damas y caballeros.
Diahuebs 1 september 2022 lo cuminsa cu algun weganan local y diabierna 2 september 2022 pa 7:00pm lo tene apertura official cu sake di prome bola y despues lo sigui cu entretenimento musical di X-Static.
Diasabra 3 september 2022 durante henter dia cuminsando pa 11’or di mainta ekiponan lo bataya cu otro. Clasificacion y final lo sigui diadomingo y pa atardi lo conoce Campeon y Sub-campeon di cada categoria.
Pa clausura di e torneo aki lo tin entretenimento musical di Rincon Boyz.
Tur dia lo tin bar bon surti y cushina cu cuminda crioyo manera custumber.
Papaya Ranch ta gradici tur patrocinador pa hasi esaki un torneo exitoso.
Papaya Ranch ta invita un y tur pa asisti y apoya tur ekipo y deporte en general.
Aki ta sigui un lista di ekiponan cu lo ta participando na XXI Torneo Internacional di Bolas Criollas.


text:
Pa e siman di seguridat den tráfiko, Asosashon Tráfiko Sigur Kòrsou ta spera ku awor si por ofisialisá e plataforma di seguridat den tráfiko
Pa e siman di seguridat den tráfiko, Asosashon Tráfiko Sigur Kòrsou ta spera ku awor si por
ofisialisá e plataforma di seguridat den tráfiko.
Willemstad- Riglène Cristina di Asosashon Tráfiko Sigur Kòrsou ta kontentu manera tur aña ku ta
dediká un tiki atenshon na Seguridat den Tráfiko den e di 3 siman di ougùstus. Pero Asosashon
di Tráfiko Sigur Kòrsou su petishon ta pa no duna atenshon den e di 3 siman di ougùstus so,
pero dediká na seguridat di tráfiko henter aña.
Ta asina ku Nashonnan Uní a proklama 2011 pa 2020 komo dekada di akshon pa seguridat
den tráfiko, ku e meta pa salba mas ku 5 mion bida mundialmente ku lo bira viktima den tráfiko.
Debi na esaki, parlamentu di Kòrsou a bai di akuerdo ku un moshon día 31 di mei 2011,
kaminda Parlamentu ta urgi gobièrnu pa den kuadro di e “Dekada di akshon pa seguridat den
tráfiko” pa entrega un plan di mas aña pa oumentá e seguridat den tráfiko.
Ku e meta ei na febrüari 2015 pa medio di un “landsbesluit” lo a instituí un plataforma ku lo
kordiná seguridat den tráfiko. E plataforma aki lo tabatin komo meta pa hasi investigashon i
implementashon di medidanan pa asina garantisá un nivel haltu di seguridat den tráfiko.
E plataforma aki ta konsistí di entre otro gruponan di trabou, organisashonnan ku ta kai bou di
gobièrnu i e 5 ministerionan ku ta VVRP, GMN, BPD, Hustisia i OWCS.
E responsabilidat di e plataforma aki ta pa prinsipalmente pa desaroyá un plan stratégiko
amplio tokante seguridat den tráfiko pa aña 2016 – 2030. Asosashon di Tráfiko Sigur Kòrsou
kier sa, si e gobièrnu aktual ta na altura di e “Landsbesluit” aki, i si ta si “Pa cuando”? señora
Cristina ta sigui bisa.
“Señora Riglène Cristina ta enfatisá ku awe ya nos ta na 2022, i según nos e siman di seguridat
den tráfiko aki lo ta un oportunidat grandi pa ministerio di VVRP instuí ofisialmente e plataforma
aki, ku lo por tin un gran balor pa nos tráfiko.” Na final, ATSK ta indiká ku nan ta konbensí ku e
gobièrnu aktual aki si lo hasi muchu mas riba seguridat den nos tráfiko.


text:
O ta andando pa basta tempo caba…?
Cu nos kier o no, nos ta sigui di ta parti di noticia mundial den e temponan aki. Esey pasobra nos ta bisiña di un di e paisnan mas comenta, y no den sentido positivo, na mundo. Esey ta haci cu nos mester atende varios problema relaciona cu esaki.
Uno ta e posibilidad di haya na cierto momento un gran cantidad di refugiado for di Venezuela, aunke nos ta mira cu e fluho grandi ta bay direccion di Colombia, y den menor grado pa Brasil, y di eynan pa otro pais riba continente. Esey tin un cierto logica. Pa cuminsa ta posibel di biaha via tera, loke ta mas barata, tumando na cuenta cu mayoria di hende cu ta huy, no tin tanto recurso. Tambe e salida pa Colombia, o Brasil, ta duna e posibilidad pa sigui pa otro pais Latino, unda ta papia e mesun idioma y e cultura di e paisnan tin similaridad grandi. Pues ta logico cu e gran mayoria no ta bay risca un biahe via lama, pagando un bon suma pa yega e islanan aki.
Esey no ta implica cu nos no ta haya nos fair share di e problema. Por constata cu den ultimo añanan caba e fluho di inmigrante di Venezuela, cu entrada legal o no, a aumenta hopi. Nos no ta yama nan refugiado, ainda, pero nos por yega na esey pronto. Nos no ta bay discuti aki kico ta e preparacionnan cu ta tumando luga, nos mester keda satisfecho, aparentemente, cu e mensahe cu nan ta bezig. Den bida diario di ambtenaarnan na Aruba esey por significa cu nada ta pasando, pero ban duna nan e beneficio di duda. Despues e problema entre gobierno di Venezuela y nos islanan, entre otro e acusacionnan di contrabanda na gran escala di oro, diamanta y coltan. Mientras cu tabatin un cantidad di afirmacion negativo cu nunca a tende di e negoshi aki, ata siman pasa nos a haya e prueba cu ta existi trafico ilegal di oro.
Loke ta haci e pregunta surgi: esaki tabata e prome biaha cu a haci intento pa pasa cu e mercancia aki? O di berdad nos sistema di vigilancia ta asina fantastico cu na prome ocasion ya caba tabatin exito? Remarcabel tabata cu e accion pa detene e persona biahando cu asina hopi metal, 50 kilo no ta chansa, no tabata un simpel deteccion di ekipahe iregular na aeropuerto, pero tabata un accion conhunto di diferente entidad hudicial, cu tabata actua aparentemente riba informacion cu nan a haya. Esey ta bon noticia, pero ta keda e duda kico tabata pasa prome cu e intervencion aki a bin. Ban spera cu ta cera porta pa e tipo di cosnan aki. Di otro banda, ta bon pa mira e fenomeno aki den su proporcion real, tambe den e contexto di loke ta pasando na e pais bisiña mes. Den e reportahe reciente di e periodista Hulandes Bram Ebus cu a atrae hopi atencion na Hulanda, te den parlamento, ta papia di miles di kilo cu ta pasa frontera den forma di contrabanda tur siman… Esaki ta parce exagera o ta cifranan realistico? Kico e pais ta produci en general na oro? Segun cifranan di US Geological Survey, Venezuela tabatin un produccion maximo di 22.320 kilo na 1997 y cu a keda baha te un produccion minimal na 2015, cu tabata solamente 1.500 kilo. Den un otro reporte, publica oficialmente pa un medio liga na gobierno, aña pasa Banco Central a ricibi te cu fin di september nuebe cargamento di oro for di e Arco Minero na Orinoco, en total 4.007 kilo.
Un total cu nan no a mira mas desde aña 2009, segun declaracion di ministro pa desaroyo minero, Victor Cano. Kico ta e trasfondo di tur esaki? Probablemente gobierno a cuminsa pone presion pa no tolera mas asina hopi corupcion den su mesun filanan, tanto di autoridad civil como policial y militar, pasobra e situacion financiero di gobierno ta asina critico, cu a bira urgente pa haya un gran parti di e produccion di oro den bodega di Banco Central, na luga di enrikece e coruptonan den nan propio gobierno, cu tabata exporta e oro nan mes, creando henter un clase social separa di militar y otro funcionarionan gubernamental multimiyonario.
Algo similar nos ta mira tambe den e empresa mas importante di e pais, PDVSA, unda pa añanan largo a tolera y hasta defende e coruptonan bon conoci, cu a horta miles di miyones di dollar, cu pa un parti a inverti den otro pais, tambe na nos isla. E mero hecho cu un cantidad di e ladronnan aki tabata bon bini na Aruba, y hasta tabata conecta cu e circulonan mas halto di gobernacion, ta duna hopi di pensa. E ehemplo clasico pa semper lo keda e caso di ‘El Pollo’ Carvajal, cu tabata drenta y sali di Aruba comosifuera tabata su cas, mientras autoridadnan Mericano tabatin e persona aki riba lista prioritario. Nos no mester vigila nos fronteranan bon pasobra nos debe Nicolas Maduro algo. Nos mester hacie pasobra nos kier ta un pais drechi, cu ta pone orden riba su mes hendenan, pero sigur riba stranhero.


text:
WILLEMSTAD/ Ayera, Fusions den Saliña tabata esenario pa lansamentu di e promé studio albùm di ICONS. Esaki ta un logro...
WILLEMSTAD/ Ya for di den luna di ougùstùs grupo di karnaval A’legria a publiká nan konsepto pa e jump-in Bacchanal Tribe. Siman pasá den forma ofisial...
Willemstad – Wikènt tras di lomba Marvelous Production a organisá su promé elekshon pa loke ta trata 2022. Un elekshon great kaminda kada partisipante a mustra...
Willemstad – Despues di un temporada eksitoso ku nan promé kolekshon titulá “Ocean Drive Collection” e marka di paña Extra Wavy ku ta traha su propio...
WILLEMSTAD – Despues ku obligatoriamente durante dos aña tras di otro mester a pone tur kos ‘on hold’ pa motibu di e restrikshonnan a konsekuensia di...
Willemstad – Dia 20 di ougùstùs último Trinitaria Toastmasters Club a selebrá su di 20 aniversario kombiná ku instalashon di direktiva 2022-2023. E miembro ku tambe...
Willemstad – Riba djaweps 25 di Ougùstùs Sambil pa di promé biaha a organisá un Pet Gala Fashion Show di kual previamente partisipante nan a inskribí...
WILLEMSTAD – Un djis ta ora pa bai skol bèk; promé ku esei un poko fun! Spesialmente pa muchanan ku no por a bai den eksterior...
Willemstad – ACOYA Curaçao Resort Villas & Spa ta sumamente kontentu di organisá djasabra awor 23 di juli un presentashon di e famoso kantante i pianista...


text:
Helium
Helium ta e elemento kímiko ku number atomiko 2 anto un peso atomiko di 4.002602, ku ta wordu representa dor di e symbulo He. E ta un gas sin kolo, sun holó, sin màk, in-toksiko, anto inerto ku ta e kabes di e grupo di gasnan nobel den e mesa periodiko. Su punto di herebé i smelt ta esun di mas abou den e elementonan anto e ta eksistí solamente komo un gas ku eksepshon di kondishonan ekstremo. Despues di hidrogeno e ta e di dos elemento mas abundante den e universo, anto ta kompone 24% di e masa di nos galaksia.


text:
E articulo di e portada di revista Tatler titula, Catherine the Great, ta considera pa Duchess of Cambridge como una traicion, ademas di e contenido nan a publica cu e ta sintie atrapa y kisas cu e por ta bibando un situacion similar cu prinses Diana door cu e ta mustra demasiado flaco. Awor a bin haya sa cu e editor-in-chief, Richard Dennen, tabata hopi cercano di Middleton mientras nan tabata studia na St. Andrews University. Te hasta nan a yega di pasa hunto dos festividad, cu ta comparti solamente cu e hendenan cu bo tin un relacion hopi estrecho.
Despues di a busca den e historia di Middleton durante su añanan universitario, medionan britanico manera The Sun a sigura, cu e cercania entre nan dos ta door cu ambos tabata den e mesun klas di arte. Pa loke ta e parti di Kensington Palace, nan a sinti irita ora a lesa e texto di Anne Pasternak. Door di e relacion cu Middleton a establece cu e periodista naci na Chigago, hamas e por a pensa cu e publicacion lo tin e tipo di informacion aki. Consecuentemente a pidi nan abogadonan pa Dennen baha e articulo cu ta online of lo enfrenta un demanda. E potret a wordo delete poco despues y ta parce cu asina a pasa tambe cu nan amistad aunke Richard Dennen a uza momento cu a post e articulo e hashtags: #The CourtJester y #TheKensingtonCrew. A pesar cu e periodista a bisa cu el a topa cu prins William solamente na dos ocasion, e tabata invita na e dos recepcionnan di e boda di e Dukenan di Cambridge.
Na 2011 tempo tur cos tabata trankil entre nan, Dennen a skirbi cu su amiga ta un muhe cu control y moderacion, cu el a considere ideal paso lo bo no kier ta cu un hende cu lo cay riba su cara mientras e ta riba Kings Road burachi despues di un fiesta. Richard a conta tambe na un canal di television cu tabatin un club unda nan tur tabata bay cu yama Boujis y Kate semper tabata bay den baño prome di sali pa touch up su cabey y makeup, paso e tabata sa cu pafo tabatin fotografonan ta spera riba su salida. Den e articulo di Tatler di juni, Anne Pasternak a skirbi tambe cu e salida di e Dukenan di Sussex for di e bida real, e plan cu William y Kate tabatin pa pasa mas tempo cu nan tres yiunan a ser lansa literalmente ‘under a bus’. E articulo ta sigura tambe cu na e momentonan aki Middleton ta furioso pa e carga di trabou, cu a bira mas pisa desde cu Meghan y Harry a aparta di nan debernan real.


text: CHICAGO, IL — E ekipo di Chicago Cubs a yega na un akuerdo di Liga Grandi di un aña ku e shortstop Andrelton Simmons. E terminonan di e akuerdo no a keda divulgá. Simmons, 32, a gana Wante di Oro na kuater okashon (2013-14 ku Atlanta, 2017-18 ku Angels) i ta unis u mes ku Omar Vizquel i Orlando Cabrera komo un di e tres shortstopnan den historia di Liga Grandi ku a gana Wante di Ora den Liga Nashonal i Liga Amerikano. Adishonalmente, Simmons a gana Platinum Glove, den Liga Nashonal na 2013, e premio aki ta keda otorgá na e mihó pelotero defensive den kada liga.


text: E studiantenan di prome aña di IPA ta bay presenta un tremendo musical riba dia 16 y dia 18 di juni 2014 di 8or te 12or di merdia na St.Theresita Center na San Nicolas. Ta custumber cu IPA ta gradici tur scol preparatorio y basico cu a brinda e studiantenan e oportunidad pa haci nan practica cu ta un parti obligatorio di e programa di IPA. E gradicimento aki ta resulta tur aña den un actividad grandi riba diferente tereno bou di e nomber IPABILIDAD. E aña aki lo ta un poco diferente. IPA lo enfoca riba un presentacion artistico (musical), cu ta inclui teatro, baile y musica, expresando asina un storia den forma di musical y ta hiba e nomber IPARTE. E studiantenan mes ta crea e presentacionnan aki bao di guia di e docentenan Wilma Kuiperie MEd. (baile) y Amy Lasten (teatro). Riba e fechanan menciona cada scol lo tin oportunidad pa presencia un musical tocante Sostenibilidad cu un duracion di mas o menos 1 ora. E contenido di e musical ta educativo y ta stimula pa nos ta mas sostenibel cu naturalesa y nos manera di biba. E musical ta un evaluacion di baile y drama di e studiantenan di prome aña. IPA ta duna hopi importancia na e parti di Educacion di Arte ya cu esaki ta stimula creatividad, confiansa propio y ta desaroya habilidadnan expresivo y comunicativo. Alabes Educacion di Arte ta haci posibel pa trata temanan relevante riba bida diario. Semper tema di musical tin di haber cu Sostenebilidad den cuido y relacion humano, desaroyo economico pero cu cuido di medio ambiente, un actitud di participacion y ciudadania. Esaki ta tuma luga a traves di storia y uzo di tur materia di Arte den combinacion cu entre otro materia di Idioma, Matematica y Sciencia Social. Mester remarca cu e studiantenan ta aplica den practica tur teoria. Alabes nan ta eherce y desaroya habilidadnan necesario pa innovacion esta creatividad, traha hunto, desaroyo social emocional y reflexion durante e proceso pa yega na e producto final cu ta un creacion propio. E producto final ta locual cu nan lo comparti cu tur e muchanan presente. Nos kier a corda e directorado di e scolnan pa inscribi prome cu dia 23 di mei via number di fax 584-3943. Pa cualkier informacion por tuma contacto libremente cu drs. Jennifer Warner na telefon 5243105 of na jennifer.warner@ipa.aw.


text:
KRALENDIJK- Pa di dos aña konsekutivo ACE Foundation lo tin su ‘Vacation Art School’ den e fakansi di karnaval di 28 febrüari pa 4 di mart 2022 pa muchanan for di 6 aña te ku 11 aña di edat. Orario lo ta di 8 di mainta pa 12.30 di mèrdia, preis pa partisipá ta $60,- pa mucha.
Na 2021 ACE Foundation a organisá su promé “Vacation Art School” kaminda a krea un videoclip titula “Boneiru Corona Free”. Mirando ku e aña aki tampoko no tin selebrashon di karnaval, ACE Foundation a bin na e idea pa organisa un siman di tayer pa mucha entre 6 pa 11 aña di edat ku tin interes di hasi algu kreativo durante di e vakashon aki.
Durante e siman di 28 di febrüari pa 4 di mart e muchanna lo bai traha riba presentashon di baile, musika i aktuashon ku e meta pa presentá na final di siman.
Dosente
E aña aki lo tin dosentenan invitá for di Kòrsou kual ta Zoë Bernardina eks bailarina di ACE Squad ku awor e ta forma parti di D’ART, un grupo di baile ku hopi aña di trayektoria na Kòrsou. Huntu kune lo tei Richailine Elisa un aktris i dosente di drama diploma, ku un trayektoria di mas ku 10 aña den e mundu di teater. Aña pasá e la disidi di krea su propio skol di aktuashon Elisa Academy na Kòrsou. Esaki ta bira e promé kolaborashon entre e dos organisashonnan aki, kual ta Elisa Academy i ACE Foundation.
Richailine a krese komo un di e mihó aktrisnan hóben na Kòrsou. Ganando “Miho Aktris-Premio Karabela” na 2007. Despues di 4 aña komo aktris, produktor i regisor na Teatro Luna Blou i La Tentashon e la disidí di studia na “De Acteerschool Rotterdam”.
Na Hulanda Richailine a sera konosí ku e mundu di arte Oropeo, diferente téknika di teater, estilo di aktuashon i tambe tour rònt Hulanda ku diferente produkshon. Durante su estudio i karera e la haña oportunidat di forma parti den produkshonnan grandi i rekonosé na
Hulanda. E la traha ku regisornan grandi manera Gerardjan Rijnders i Erik Vos.
Invitashon
Un invitashon ta bai na tur mayor, si bo ta interesá pa bo yu forma parti di e siman di tayer aki inskribi awe mes, luganan ta limita. “Vacation Art School” pa muchanan di 6 pa 11 aña di edat. Fecha ta 28 februari pa 5 di mart for di 8or di mainta pa 12:30 di mèrdia. Preis pa partisipashon ta $60,-.
Pa mas informashon por tuma kontakto ku Direktor Artistiko Lilimar Valencia na +5999 6658177 of por mail na acesbonaire


text:
(ElNacional) – E informante special di Pueblos Indigenas di Organisacion di Nacionnan Uni, Francisco Calle a denuncia na instancianan internacional e asesinato di lider indigena, Virgilio Trujillo, cu a tuma luga dia 30 di juni ultimo na Puerto Ayacucho.
Asina abogado Olnar Ortiz a informa durante un entrevista pa e programa Punto y Seguimos di Radio, Fe y Alegria Noticias, unda el a revela algun dato di e caso.
Ortiz a confirma cu e integrante di e Guardia Teritorial Indigena di e pueblo Uwottuja na e region Sipapo, Amazonas, tabata dedica activamente na denuncia e presencia di gruponan arma den e zona.
El a seƱala cu varios grupo, entre nan e Organisacion Regional di Pueblonan Indigena di Amazonas (Orpia) na cual Trujillo tabata pertenece, a solicita medidanan di proteccion na Ministerio Publico despues di ta victima di menasa, sinembargo, nunca nan a wordo acorda.
E tambe activista di Foro Penal a seƱala cu a pesar di e falta di accion di parti di autoridadnan, den e caso aki Ministerio Publico a designa algun fiscal special pa e investigacion.
E asesinato di e lider indigena a sucede den sector Escondido 3 di Puerto Ayacucho. Segun testigonan na e luga, e victima a baha di un vehiculo cu otro personanan cu a tirāe y despues a huy for di e sitio.
Trujillo tabata parti di e guardia teritorial cu a ubica un pista clandestino na San Pedro del Orinoco, Amazonas. E informacion aki a wordo documenta den un trabao di investigacion tocante e mineria ilegal di Armando.Info y El Pais di SpaƱa, cu a gana e XII Edicion di e Concurso Nacional di Periodismo di IPYS Venezuela.
E organisacion Kape Kape a seƱala cu e homber di 38 aƱa di edad a haci na bida un oposicion fuerte contra e presencia di gruponan straƱo y contra e explotacion di mineria ilegal den teritorionan indigena di e pueblo di Uwottuja na e zona di Alto Guayapo, unda ta existi gruponan cu ta na fabor y otro nan contra di e malversacion ambiental.


text:
Regularmente ta cende candela riba dump di Parkietenbos. Esey ta percura pa molester y ta dañino pa hende y pa medio-ambiente. Siman pasa, den e anochi di 16 pa 17 di augustus, tabatin candela atrobe riba dump. Serlimar a haci denuncia na polis di e cendemento di candela aki. Polis lo start un investigacion. Riba cendemento di candela tin castigo di prison.
Na januari 2022 minister di integridad, transporte y naturaleza a haci denuncia di cendemento di candela riba dump. Relaciona cu e denuncia aki KPA a hiba un investigacion, loke a hiba na dos sospechoso cu a confesa tambe. E sospechosonan aki lo wordo persigui na september venidero.
Na personanan cu por dispone di informacion tocante e cendemento di candela den e anochi di 16 pa 17 di augustus ultimo y tocante e hendenan responsable pa esaki, ta bay un yamada pa meld nan mes na polis.


text:
Macuarima Aruba, Cuerpo Policial Aruba kier a recorda tur esnan cu tin pensa di bende articulonan durante e periodo di carnaval , cu polis lo ta controla si nan tin nan “vent vergunning carnaval parade” cu nan.
Por pasa busca e formulario na tur warda di polis y asina por yena esaki y entrege na tempo .
Ta recorda tur persona cu bay haci nan peticion, cu nan tin cu trese un stampia di 4,- florin, un potret recien saca, carchi berde di gezondheidsdienst, papel di registro di censo, un i.d. valido di aruba.
Cuerpo Polcial lo ta haciendo nan controlnan durante di parada y actividadnan di carnaval. Es cu NO tin su permiso pa cune lo haya un multa y e atriculonan lo wordo confisca.
Manera semper cuerpo policial ta haci enfasis riba e aspecto di seguridad durante di e periodo di carnaval. Cuerpo policial lo tey pa mantene e Orden Publico pa asina tur hende por gosa di un tremendo temporada di carnaval


text:
Arianny di 10 aña di edat tin gana di bai skol, pero esaki ta posibel solamente si su mayornan paga 10 mil dòler kada aña. Den e munisipio ekstraordinario aki di Hulanda Arianny no ta haña yudansa, miéntras e ta di edat eskolar obligatorio.
Niun skol regular no ta tum’é. “Mi sa ku e ta inteligente. Arainny ta komprondé tur kos, pero e problema ta ku e no por papia.”, su mama Mariana ta konta.
E úniko posibilidat pa Arianny ta un skol prvá na Boneiru, pasobra ei si ta duna enseñansa spesial. “Pero 10.000 dòler? Esei ta masha karu.” Huntu ku intérprete di idioma di gesto Esther de Veer nan ta pidi yudansa, pa Arianny por tin un futuro manera tur otro mucha.
Reportahe: Marit Severijnse
Arianny ta keda kas
Awor Arianny ta keda kas. E no ta haña enseñansa, miéntras meskos ku tur mucha e tin edat di skol obligatorio. E promé lunanan e tabata na un akohida di mucha spesial. Pero asta esei no por mas, pasobra e proyekto ku tabata supsidiá pa BES(t)4kids a stòp.
‘Mi ta topa masha hopi mucha ku no por papia’
Interprete di idioma di gesto Esther de Veer ta trata di yuda Arianny komuniká. “Si komo mucha bo tin gana di siña, pero e posibilidat ei no tei, ta kon bo ta hasi komprondé esaki komo mucha? Mi kurason ta kibra. Mi ta haña e kos aki masha teribel.”
Arianny su relato ta urgente pero e no ta úniko, De Veer ta konta. “Espesialmente mucha ku no por papia, mi ta topa hopi. Idioma di gesto nan ta siña remarkablemente lihé, pero por ta kualke otro kos tambe. Basta nan por komuniká.”
Aktualmente De Veer ta hasi investigashon tambe pa e munisipio ekstraordinario di e kantidat di hende surdu òf ku no ta tende bon ku ta biba na Boneiru. Tambe di kiko ta nan nesesidatnan.
Kuido di persona ku hèndikèp en bes di enseñansa
“Mi ta spera ku munisipio por yuda mi haña un skol pa Arianny, pa e por tin un futuro”, mama Mariana ta bisa. “Bo ta spera komo mayor ku e por desaroyá su mes, topa otro mucha, bira independiente i por bai studia. Meskos ku otro mucha.”
Aktualmente Arianny ta bai FKPD vários bia pa siman, esaki ta e kuido di mucha ku hèndikèp. “Pero esei ta kuido, no ta skol, De Veer ta bisa. “Su mayornan ke pa e bai skol. E tin derechi riba skol, e ta di edat eskolar obligatorio.”
Hopi mayor no por paga enseñansa spesial
Normalmente mayor ta paga pa nan yu na e skol priva het Koraal, kaminda tin konosementu i ekspertisa pa enseñansa spesial 350 dòler pa luna pa gastu di skol.
Hopi mayor ya no por paga e suma ei mas. “loke a nifiká ku tin bia e mucha ta keda su so atardi òf anochi”, direktor Vera Dohmen di Het Koraal ta konta. “Ta nèt e muchanan ei no mester keda kas nan so.”
Pa e motibu ei tin mayor ku asta a tuma un trabou aserka segun Dohmen. “Anto esei pa pèrkurá pa nan yu por sigui enseñansa spesial.
Gastu pa Arianny ta 10 mil dòler pa aña
Pero pa e mayornan di Arianny e gastunan ta subi mas. “Arianny mester di kuido èkstra pasobra e mester di sosten ku idioma di gesto”, direktor Vera Dohmen ta splika.”
Ësei ta nifiká ku nos mester kumpra yudansa eksterno i komo skol nos mester hasi un kurso di idioma di gesto tambe.”
Bada bada den enseñansa spesial
Minister Wiersma (Enseñansa primario i sekundario) anteriormente e aña aki a trese tamtam den munisipionan karibense. Mayornan tin basta tempu ta keha ku kos ta malu den enseñansa spesial na Boneiru. Wiersma a bisa ku hopi bia ta e mayornan ta haña molestoso pa aseptá yudansa pa nan yu.


text:
Nan a habri e torneo ganando di e pais di Surnam 2 – 1, despues a vence Bahamas 3 – 0, sigui pa Guyana tambe cu e score di 3 – 0. Clasificando pa e weganan den e main draw, Aruba a topa e paisnan faborito unda Ruiz y Daswani a logra vence Haiti cu e score di 2 – 1. E unico derota a bini na man di Jamaica 2 – 0 den e weganan semi-final. Asina mester a hunga un wega decisivo contra di Corsou pa asina defini e di tres puesto cu lo duna un clasificacion directo pa e gran final na Mexico. Aki e dou dinamico di Aruba a logra vence Corsou 2 – 1 y gana e derecho di hunga e final di Grand Slam Development Fund (GSDF) U12, den luna di november proximo. Un pabien na e tenistanan hoben Sebastian Ruiz y Abhay Daswani y coach Jonathan Goitia pa cu nan tremendo prestacion na Corsou.
Un danki sigur na Lotto, e Loteria di Aruba pa medio di Comision di Subsidio cu subisdia e biaha di e delegacion di tennis pa e Pre-qualification Grand Slam Development Fund (GSDF) U12.
Cumprando weganan di Lotto, e Loteria di Aruba manera Catochi, Big 4, Zodiac, Wega di Number Korsou, Lotto di Dia, Lotto 5, Mini Mega, Mega Plus y weganan di Raspa bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Comision di Subsidio.


text:
Despues cu RCA a perde a liderato di e campeonato aki siman pasa debi na e empate contra e number tres Britannia, nan a midi forsa e biaha aki cu e campeon di Torneo AVB 2021, Nacional. E lider actual riba tabla, Dakota, a topa cu Bubali, un ekipo cu a cuminsa reacciona. Riverplate mester a proba cu nan victoria riba Nacional den siman 4 no tabata un “fluke”, hungando e siman aki cu Estrella, y tin un ekipo cu ta subiendo riba tabla sin cu hopi ta realisa, nan ta yama e piratanan di Caravel.
Caravel vs United
E siman a habri cu e partido entre Independiente Caravel y Sport Club United.
E piratanana di angochi, un ekipo di hopi experiencia y bon disciplina riba cancha ya tabata den top 4 riba tabla di position, hungando contra United cu ainda ta en busca di punta.
Ainda nos ta corda cu tres anja pasa Caravel, un ekipo ainda den Division Uno e tempo ey, a sorprende tur hende y a yega hopi leuw den Copa Betico, pa eventualmente perde contra Dakota den final.
E partido aki a cuminsa cu United saliendo “en busca” di nan prome puntanan den e campeonato aki, y trempan caba nan a sorprende cu un gol na minuut 4 pa medio di Daniel Perez. Caravel 0 – United 1.
Caravel no a reacciona di biaha, pero nan no a cai den “paniek” tampoco, nan ta mas bien un ekipo metodico, cu pasenshi, kedando fiel na nan ‘plan di wega’, esey nan ta caracteristicanan importante den cualkier ekipo competitivo.
Al fin ta na minuut 46, net prome cu hafltime, e prome gol pirata a cai, Devin Eman, e puntero cu “olfato” di gol, un batayador cu semper ta busca di un manera of otro pa hasi un diferencia dilanti, a anota for di un pase di Hugo Robert cu tambe a traha duro den e wega aki, Caravel 1 – United 1.
Den e segundo tempo ta man’e e trabou metodico ey di Caravel a cuminsa paga dividendo. Mas golnan a cuminsa cai y Caravel a cuminsa domina e wega. Ta man’e cos nan a ‘pasa e prome tempo ta planta y den di dos tempo a cuminsa cosecha’.
E di dos gol di Caravel den e wega a bin na minuut 67 pa medio di un “sambombaso” di casi 35 meter di Ezra Bosnie, e goleador di e piratanan te cu awo den e campeonato. Caravel 2 – United 1.
Na minuut 76 ta Ezra Bosnie mes ta facilita un bala, dunando Gabriel Alvarez un p’ase solido den area penal, p’e anota pa hasi e wega Caravel 3 – United 1.
Caravel dominando, portero Adrian Donayre di United cu masha hopi trabou, a preveni hopi mas gol di Caravel, pero, t’asina hopi so e por hasi.
E gol pa cementa e resultado pa Caravel a cai na minuut 82 pa medio di Meldrick Dabian. Caravel 4 – United 1, e score final.
‘King of the Match’ ta comparti entre Ezra Bosnie pa su gol y asistencia y su wega solido den medio campo y tambe Wveimar Galeano, e capitan y defensa central di e piratanan, e anker den defensa.
Den siman 6 Caravel lo hunga contra Bubali y United contra Britannia.
Britannia vs La Fama
E pumanan di Piedra Plat buscando na keda consistente den nan wega p’asina competi pa “top cuater” e anja aki, consistencia ta algo cu tabata hasi falta pa nan den e torneonan pasa den e ultimo anja. La Fama ta buscando na haya bek nan ritmo cu a hibanan hopi leuw den e torneonan previo. Pero ya, no ta facil ora cu bo perde un di e goleadornan di e torneo pasa, Jaydon Dania, e talentoso hoben delantero, pero, tambe tin falta di Valdo Leocadio, apesar di su veterania, un hungado cu cabes, e tabata piesa clave den medio campo, unda e tabata comanda y combina perfectamente cu Claudio Cavalcante y tambe otro ausente grandi, Jeyson Mundarain.
Un partido cu a cuminsa prometedor, dos ekipo cu kizas conoce otro hopi bon mes, ya cu hopi den Britannia a yega na milita den La Fama, entre otro, Daniel Linscheer y Pieter Susebeek, y no lubida cu coach Breinburg a laga La Fama tambe pa bai Britannia.
Cu ambos ekipo tirando dilanti, un wega habri inicialmente cu despues a cai di biaha asina den e ‘tormenta di inconsistencia’. Hopi bala perdi, pasenan malo, hopi fayonan dilanti gol, di berdad un partido no mucho bistoso p’e mironesnan.
Daniel Linscheer, un hungado fisico y velos, cu hopi “doorzet vermogen” man’e ta bisa na hulandes, a haya su gol na minuut 18, pa hasi e wega Britannia 1 – La Fama 0.
Di akinan tur dos ekipo a tuma turno pa lansa den atake, pero, no mucho efectivo.
Pa La Fama, Claudio Cavalcante a purba, pero e medio campo di La Fama no ta mesun cos man’e ma bisa, sin Valdo Leocadio y Jeyson Mundarain, ta nan tres tabata e “command center” di La Fama anja pasa, niun bala contrario tabata pasa facilmente mei mei di cancha, librando Cavalcante pa mas creatividad atakando, combinando cu e delanteronan .
Britannia a sali victorioso 1-0 y ta promete hopi, pero, tene cuidow cu “inconsistencia”. E delanteronan a traha duro, pero traha duro no ta tur cos. E medio campo tin un bon entendimiento entre Jonathan Ruiz y Ethan Tromp, nan a hunga basta bon den e wega aki, hasta sin bala, ganando bala y controla e “middenveld”, pero, tabata falta e motor mes, Luis Estrada! (apesar cu el a drenta den di dos tempo), pero, toch Britannia ta depende asina hopi di Coco? Den e partido aki e hungador mas efectivo y consistente di Britannia ta e hoben defensor Marcus Portier, e ta e ‘King of the Match”.
Den siman 6 Britannia ta hunga contra United y La Fama contra Nacional.
Nacional vs RCA – nos “Partido Di Siman” cu analysis
Den e ultimo decada esaki ta e dos ekiponan mas exitoso na Aruba, un rivalidad hopi grandi, kiermeen ora nan topa ta “candela”.
Den e campeonato aki e actual campeon di e Torneo AVB 2021, Nacional, a cuminsa e ciclo aki cu basta incoveniencia (apesar cu Nacional sa bira mihor segun campeonato progresa, tene cuidow!). Nan a bin di perde 1-4 contra Riverplate e siman prome, y nan ta ainda den “mid table” mas bien, basta p’afor di top 4, unda nan semper ta miembro fiho. RCA na su turno ainda ta sinti e ‘sumpinja’ di a keda elimina pa La Fama den semi final di e Torneo AVB recien, despues cu a pasa casi dos anja sin perde un solo partido! nan ta riba un mission awor, te n’e punto aki den di dos lugar trei Dakota debi na nan empate sin gol contra Britannia den siman 4.
E partido a cuminsa digno di un rivalidad man’e esaki, “candeloso” ta un bon descripcion, p’aso ta “vuurwerk” mes e dos protagonistanan aki a sende pa nos.
Nacional sorpresivamente a bai den atake di biaha, purbando na ‘sorprende’ e tricolornan trempan. RCA a reacciona bon, nan a recupera di e “surprise” aki y a reorganisa di biaha, caracteristica di un bon ekipo, pero bon strategia di e Dragon nan tambe, ya cu atakando RCA ta mihor cu defende contra nan.
E unico problema ta cu; haciendo e ‘blitznan’ aki trempan, Nacional tabatin mester di un gol trempan tambe, p’e plan funcciona y pon’e RCA bou presion, “desequilibrando” nan y e ora ey despues pa Nacional por hunga nan wega di contra-golpi. Pero, e gol di Nacional no a yega promer, p’aso ta RCA a cuminsa intercepta e bala den algun momentonan clave, RCA awor nan mes a cambia pa bai den un rol di contra-golpi, e wega ey bon organisa pa Jeamir Howell-Brokken den medio campo, primordialmente un recuperador di bala cu sa distribui bon tambe, cu bon vision di cancha, y cu Jhon Silva dilanti den atake, un goleador di rasa, ta hopi cos por pasa.
E momento ey a yega na minuut 7 caba, unda Juan Villaraga, un hungado number shete! hopi atrasa den medio campo, a wak un chens y a hasi un pase dilanti pa Jhon Silva bai den un sprint unda cu niun hende por a core cu n’e, asina e prome gol a cai, Nacional 0 – RCA 1.
Despues di e gol di RCA, Nacional a sigui insitisti toch cu nan strategia di comienso, y a sigui bai en busca di gol, awor mas ainda ya cu nan a cai atras. Na minuut 9 ta Camilo Romero di Nacional a haya e bala den nan mes un medio campo y a pon’e un bala ‘precies’ riba cabes di Fladimy Francois na rand di “box”, unda Fladimy a gana e bala den aire contra portero David Abdul cu a sali, ta pars’e un movimiento di basketball di Francois, cu ta pone e bala dilanti e pia di Belzius Pudens, su so cu gol, y ta pon’e bala den net, Nacional 1 – RCA 1.
E festeho di Nacional cu e empate no a dura mucho ya cu net 1 minuut despues, den un pressing halto unda Howell-Brokken y Silva ta rondona e hungado di Nacional y pon’e hopi presion riba nan salida, Silva ta intercepta e bala na rand di “doel-gebied” di Nacional y ta ‘dribbel’ drenta y anota di biaha p’e hasi e score Nacional 1- RCA 2.
Nacional no a baha man completamente y a sigui cu un wega ofensivo, tirando dilanti pero awor cu mas cautela, pa no laga buraco p’atras den defensa. RCA a sinta warda y defende bon, pero, asina mes a duna un penalty na Nacional na minuut 29.
Despues di hopi wardamento alfin na minuut 32 Devis Oliveros, cu no ta basila, ta anota e gol foi punto penal pa empata e wega. Nacional 2 – RCA 2.
Ambos ekipo a sigui ataka na nan turno, RCA un tiki mas conservativo a man’e yena e medio campo na cierto momentonan y ta forsa Nacional pa ataka riba e flank nan. Den un di momentonan ey na minuut 38 Nacional purbando na pasa mei mei, unda inicialmente Howell Brokken ta kibra e atake, despues Mark Jacobs ta haya e bala y ta pasa pa e hoben talento Ludgensen De Cuba, unda e ta hasi un pase perfecto pa Ronald Gomez mei mei di e circulo central y e area penal di Nacional, Gomez ta kop e bala pa John Silva na banda robes, Silva ta “trek” e defensornan di Nacional, pasa bek pa Gomez na banda drechi y Gomez ta hasi un “fake” cu su pia drechi riba Jose Cruz, cambie bala pa su pia robes y push’e den gol, Nacional 2 – RCA 3. Halftime a bai aden asina.
Ambos ekipo toch a haya nan chensnan den di dos tempo, pero sin por a concreta. Nacional mester a sigui insisti pa ataka riba e dos bandana, ya cu mei mei RCA tabatin ‘Firi y compania’ pa corta atake y busca e contra-golpi fulminante, pero, e atakenan riba e flank nan no tabatin precision, ni velocidad tampoco y Devis Oliveros a haye ta bataya cu ‘dobbel-team’ ora nan pasa e bala p’e den area di peliger. Eynan tabatin mester di un hungador man’e Edward Clarissa, cu ta hasi hopi falta p’e Dragonnan, tabatin mester di mas sorpresa y atakenan “desequilibrante”.
Na minuut 62, Mark Jacobs, un defensor cu por sali den atake man’e ta ‘lamper’, a haya su mes cu bala 40 meter for di area penal di Nacional for di un pase di Ronald Gomez. Jacobs a wak un ‘oportunidad di oro’, a sprint drenta den area penal cu gran velocidad y “schijn” un defensor y despues e portero tambe, y deposita e bala den net p’e gol di “knockout”. Nacional 2 – RCA 4.
Esey tambe tabata e score final. Ta hopi hungadornan a brilla den e wega hopi bon aki, sin duda, nos “partido di siman”. RCA a hunga un bon wega y a contra aresta e wega ofensivo cu Nacional a tira riba nan, ya cu Nacional no kier a para warda RCA atakanan, e tricolornan di nan a ahusta nan wega trempan y asina desifra e wega di e Dragon nan, nan a hunga cu pasenshi, ganando e batayanan den medio campo, tirando den contra-golpi cu e poderoso Jhon Silva dilanti (e lider riba tabla di goleador hunto cu Sabastian Montoya di Dakota, cu 10 gol anota den djies 5 wega). “King of the Match” ta comparti entre Jeamir Howell-Brokken y Mark Jacobs p’e ehecusion formidable aki di nan plan di wega.
Den siman 6 Nacional ta hunga contra La Fama y RCA ta bai contra Estrella.
Bubali vs Dakota
Riba papel e partido aki lo ta facil p’e “amarillonan”. E ekipo ‘geel cu preto’ ta invicto te awor den e campeonato cu cuater victoria y comandando e tabla di posicion. Bubali, un ekipo den renobacion, a cuminsa a campeonato cu dos derota cu anotacion di 0-5. Awor nan ta den un “comeback” despues di un empate y un victoria den nan ultimo dos weganan.
Dakota no a “blitz” Bubali di biaha, nan a keda disciplina cu un wega di posesion y control en bes di tira “todo por todo” na prome instancia caba. Bubali a responde y a wanta Dakota y na nan turno a sali dilanti tambe, apesar di menos posesion di bala.
E abehanan a warda te cu minuut 32 pa celebra nan promer gol, pa medio di nan goleador, Sebastian Montoya. Bubali 0 – Dakota 1.
Despues di e promer gol ey, e portanan a habri pa Dakota, e golnan a cuminsa cai un trei otro. Na minuut 36 a toca turno na e otro ‘hungador di momento’ di Dakota, Joshua Gross, cu a anota pa hasi e wega 2-0 p’e dakoteronan.
Net tres minuut despues na minuut 39 ta Joshua Gross mes atrobe ta anota pa hasi e partido 3-0 cu su di seis gol den cinco wega.
Prome cu halftime, na minuut 42, ta toca turno na Sebastian Montoya un biaha mas, cu su di dos gol di e wega, Bubali 0 – Dakota 4.
Dakota no a baha man, y a sigui insisti pa anota mas gol den di dos tempo. Na minuut 50 Sebastian Montoya ta bolbe anota pa hasi e wega Bubali 0 – Dakota 5.
Despues ta Derwin Donato su turno, e rechtsback di Dakota ta anota pa hasi e wega 6-0 na minuut 53.
Na minuut 85 Sebastian Montoya, cu ainda no a caba cu su tarea, ta anota atrobe pa su di 10 gol den cinco partido, lider riba tabla di goleador di e campeonato aki (empata cu Jhon Silva di RCA). Bubali 0 – Dakota 7.
Fernando de Sousa alfin tambe ta anota un gol mas na minuut 90 pa hasi e partido Bubali 0 – Dakota 8, y esey tambe t’e resultado final.
Un victoria facil pa Dakota, cu ainda ta lider riba e tabla di e campeonato aki cu 15 punta den 5 wega, invicto te cu awor.
“King of the Match” ta Sebastian Montoya, pa su energia cu e ta “desplaza” y tambe pa su cuater gol nan den e partido.
Den siman 6 Bubali lo enfrenta Caravel y Dakota ta bai contra Riverplate.
Estrella vs Riverplate
Estrella no ta “per se” hungando mal futbol, mas bien nan ta competitivo, pero, nan ta anemico tambe den anota gol, nan tambe ta un ekipo den renobacion, cu hopi talento hoben cu ainda ta madurando, ganando experiencia. Riverplate ta e ekipo sensacion e anja aki, hunto cu Caravel, cu ta haciendo un cos, den silencio, y ta sorprendiendo hopi hende. Ambos ekipo ta batayando pa top cuater riba tabla, pa yega playoff.
E partido aki bastante pareu pa gran parti di e prome tempo, ta te na minuut 34 Riverplate ta anota e prome gol di wega pa medio di Mario Da Silva, e defensor central di e oncena di Playa P’abou, foi un pase di Jayson Carolina.
Despues di halftime, un bon partido, hopi deportivo, y asina mes hopi competitivo tambe. Estrella tambe tabatin su chensnan, pero ta kiko a pasa cu nan punterianan e anochi aki?
Anuar Kock, cu su esfuerzonan incansabel sin duda cu un bon actuacion pa e “naranhadanan” di Santa Cruz, pero, no tabata suficiente.
Riverplate si tabata “clinico” ora nan a haya nan chensnan grandi. E di dos gol di River a cai te na minuut 79, un biaha mas den persona di Mario Da Silva, gol di cabes foi un tiro di skina. Estrella 0 – Riverplate 2.
Esey tambe tabata e anotacion final den e partido aki. Pa River, tabatin bon actuacion di nan capitan Carlos L Quandt, cu su liderasco, tambe di su ruman Baten Quandt dilanti, Bernard Smolders, un excepcional talento hoben cu hopi bon condicion fisico y iniciativa den medio campo, y tambe un biaha mas, Whilmerd Croes, e portero di Riverplate. Pero, nos “King of the Match” ta Mario Da Silva, e defensor central di Riverplate cu su dos golnan. Cu e resultado aki, Riverplate ta sigura e di “quinto” posicion riba tabla cu 9 punta, un punta so for di e top cuater.
Den siman 6 Estrella lo midi forsa cu RCA y Riverplate lo enfrenta Dakota.
Te aki e resumen di siman 5, te otro siman!


text:
Comentario
Despues di hopi tempo, casi shete anja pa ta specifico, e fanaticada di futbol na Aruba alfin ta haya un chens pa disfruta di e seleccion nacional riba nos mes’un tera, na nos mes’un stadion, cu nos mes’un hendenan.
Den ocasion nan previo, den e ultimo anjanan, (y den futuro sercano ainda), e seleccion di Aruba tabata hungando su “partido di cas” na stadion Ergilio Hato na Willemstad, Corsow, debi na e situacion relaciona cu e condicion structural di nos stadion nan na Aruba, esaki ainda ta bai ta un “issue”, dus, e situacion ey lo sigui te ora cu e stadion ta cla pa “host” partidonan sanciona pa Concacaf y FIFA.
E evento special aki, atende pa miles di espectadornan, ta un iniciativa di AVB pa reconecta atrobe cu e seguidornan di e deporte rey riba e baranca aki y rebiba e passion pa futbol un biaha mas.
E contrincante di e seleccion di Aruba den e ocasion aki ta un ekipo “all stars” internacional bou guia di Dreyer Bracho, un di e director tecnico nan mas exitoso na Aruba den e ultimo anjanan.
E ekipo di estreyanan aki ta consisti di e top hungadornan internacional radica na Aruba, casi tur ta milita den Division Honor. Nos ta papiando di hungadornan di gran caliber, entre e mihornan den e futbol di Aruba, e top goleadornan actual den Division Honor; Jhon Silva, Sebastian Montoya y Devis Oliveros (previo ganado di Balon D’Or) cu lastimamente no por a hunga den a partido aki debi na un lesion di ultimo ora, Oliveros a hasta yega na domina e tabla di goleador den tres campeonato.
Aruba ta hunga cu su ekipo nacional completo den preparacion pa Concacaf Nations League na Juni. Hopi di e convocadonan p’e seleccion nacional a bin te foi Hulanda pa hunga pa nan pais, hopi convocadonan tambe ta milita den Division Honor aki mes, entre nan algun hungado hoben y talentoso, un composicion di ekipo hopi interesante mes efectua p’e bondscoach nobo Marvic Bermudez, un jiu di tera su mes.
Tin un feeling di un ‘comienso nobo’, ‘un mihor futuro pa nos futbol, p’a cuminsa gatia y cana atrobe, y core den futuro, semper reconociendo nos limitacion nan pero tambe emfatisando nos forsanan, reconociendo loke nos tabatin den pasado, glorianan di hopi anjanan pasa, cu “somehow” a bai perdi, cu hopi no sa mes di nan.
Nos ta biba riba un isla chikito y seco cu toch por ‘produci hopi foi nada’, nos por hasi “milager” cu poco, esey ta den nos DNA, pa crea cosnan grandi riba un pida baranca cu siglonan pasa tabata ser yama “isla inutil” pa cierto conquistadornan Spanjo. Nos no tin niun recurso natural, pero, nos a “prove nan wrong” hopi anja pasa caba, nan no a conta cu e concepto cu yama ‘e rubiano’, e recurso humano, e berdadero “melting pot” di mundo, unda tin asina hopi diferente cultura y lenguahe biniendo hunto pa lucha, produci y busca exito den forma di ‘un solo ekipo’.
E partido cu analysis
Den un stadion Guillermo Prospero Trinidad repleto cu fanaticonan di tur edad, e partido den prome instancianan tabata mas den control di Aruba, e combinacion den medio campo di Jeamir Howell y Walter Bennet tabata clave den e prome parti di e wega, mas ainda ora cu nan ‘conecta’ cu Joshua John, Benjamin Maria, Jayson Halman y Terence Groothussen dilanti den atake.
P’atras den defensa tambe nan no a permiti mucho yegada di peliger, vooral den prome half, unda cu Darryl Baly y Fernando Lewis a demonstra nan efectividad, e talentoso Nickenson Paul hungando riba lateral drechi, cu no ta su posicion normal, pero, mustrando hopi cos bon, y na banda robes Diedrick Luydens a hunga cu alma y cuerpo, un “power” den tur sentido.
Aruba cu mas posesion y tambe cu yegadanan di peliger, pero, tambe teniendo un cierto ‘conservatismo’, mas bien un disciplina pa cu nan wega, man’e coach Bermudez mes a bisa prome cu e partido, cu nan t’ey pa hunga nan wega y no necesariamente djies gana e partido (gana pa gana), “ta un trabou di largo plaza e ta, un project pa futuro”, dus no ta algo di awe pa mayan so, “e mester tin di haber cu consistencia”.
Mester admiti si cu e ekipo internacional tambe tabatin bastante bon momentonan, algun di calidad, cu nan bon tecnica di futbol, ancra mei mei cu Daniel Briceño, cu di berdad tabatin un fenomenal partido, hunto cu Leonardo Pulido y Luis Estrada cu tabata bringa tur bala cu por, tratando semper di conecta cu Jhon Silva, Sebastian Montoya y Fernando de Sousa, atakantenan peligroso.
Den e linea defensivo e internacional nan tabatin Claudio Cavalcante di La Fama riba linksback, un volante realmente, pero ya, cu tanto otronan el a hay’e ta hunga un rol ajeno foi su luga. Camilo Peña riba rechts, Enrique Apounza hunto cu Leonardo Colmenarez di Nacional den defensa central, Jesus Fria den gol.
Den algun momentonan nan a sa di controla bala y lansa den atake, pero, e atakenan ey no a duna fruta den e ultimo 16, portero di Aruba Eric Abdul a hay’e cu masha poco trabou den e prome tempo.
Un di e yegadanan mas peligroso di Aruba ta ora cu nan minuut 34, Jeamir Howell mes a ataka riba links, penetra serca di e area penal di e internacional nan, crusa e bala den box pa Benjamin Maria cu tabata den careda na banda drechi, pero, Maria tabata falta ‘milimeters’ pa alcansa e bala y anota e gol pa habri marcacion.
Net un minuut despues alfin e seleccion di Aruba, cu tabata batiendo riba porta, a hay’e caminda di gol. Minuut 35, Joshua John for di distancia a pon’e un bala hopi skerpi den area penal di e team internacional, unda cu Diederick Luydens a alcansa e bala y a hasi un toke suave, baha e bala dilanti e pia di Fernando Lewis na banda drechi, unda e ta deposita e bala den net.
Tabatin reclamo leve di e internacional nan pa off-side, pero parce cu Lewis por tabata casi rib’e mesun linea cu e defensor Enrique Apounza. Asistent di referee Jade Salamatin cu tabatin e mihor angulo y bista cu tur hende n’e momento ey, a laga su bandera abou. Aruba 1 – Internacional 0.
Net despues di e gol di Aruba, na minuut 37, t’e internacional nan a lansa den atake, unda e goalgetter di Division Honor, Jhon Silva, a hay’e den area penal cu bala, foi un pas’e largo, pero Silva ta bai abou, un poco liher, referee Ricky De Leça no a indica nada, no tabatin ningun bandera di asistent Eugene Farro tampoco, e internacional nan tabata pidi penalty, pero, en vano.
Halftime a bai aden cu Aruba den bentaha di 1-0, un bon prome mitar, un partido tecnicamente di bon nivel.
Den di dos tempo, e seleccion internacional a sali cu mas brio, un ekipo talentoso, no lubida esey. Nan a haya un chens grandi na minuut 48 unda cu Jhon Silva, despues di un intercepcion net p’afo di area penal di Aruba a “schaak” portero Eric Abdul cu a sali pa salba e situacion, Silva ta haya su mes cu e gol y un defensor so su dilanti, pero den su apuro y ‘instincto di goleador’, en bes di lanta cabes y wak cu dos otro compañero a alcansa drenta e zona di peliger, a lansa un tiro descumunal su mes cu a pasa halto riba e gol di Aruba.
E entrada di Ronaldo Valderrama riba linksback di e internacional nan, a duna nan bon opcion pa tira dilanti riba e flank ey, ademas di esey e gran partido di Camilo Peña den defensa (rechtsback), un forsa sigur, hunto cu Leonardo Colmenarez y Enrique Apounza den defensa central, a duna nan mas trankilidad atras y enfoca riba nan wega di atake den e di dos half.
E iniciativa ofensivo nobo di Bracho y e seleccion internacional a man’e forsa Aruba pa keda un poco p’atras pa evita algun sorpresa, pero sigur ta cu e partido a balansa hopi mes n’e punto ey. Nos a mira tambe cu Fernando de Sousa a cuminsa drenta mas den e partido aki, cu un bon desempeño.
E bishitantenan seguidamente a cuminsa haya mas yegadanan cu nan no tabatin den e prome half, algun peligroso tambe, y no tabata necesariamente cu Aruba diripiente a cuminsa hunga malo, al contrario, t’e internacional nan a bira mas creativo cu mas vigor, e partido a bira hopi mas interesante, mas bien un “toma y dame” n’e punto ey.
Den e siguiente 20 y piko minuut e partido tabata habri pa cualkier di e dos ekiponan saca probecho, un cos si, Aruba toch a sigui defende bon den e zona di peliger, y nan tabatin mester di esey.
Ta man’e cos Aruba a wanta tur e bon momento ey di e internacional nan, pa despues, cu pasenshi cuminsa busca e ‘momento di calidad’ pa defini e wega. Ya, ora bo ta riba 1-0 bo tin un “cushion” pa busca e oportunidad nan ey, atrobe e palabra clave cu coach Bermudez mes a ulitisa, probecha di e “momento di calidad”.
Un di e momentonan ey por a yega na minuut 56 unda cu mas bien den un counter di hopi velocidad, Aruba cu iniciativa di Joshua John atrobe, ta penetra “deep” den teritorio di e internacional nan, hasi un pas’e pa Nickenson Paul cu nan su turno ta hasi un cruse efectivo foi banda drechi, pon’e den doelgebied pa Jayson Halman ful na banda robes, Halman cu cabes ta pasa pa Terence Groothussen cu tabata riba e punto penal, e tabatin chens pa pon’e bala den net, pero e ta cabesa un poco halto, casi gol.
E internacional nan cu bon posesion di bala ainda, cu penetracion y yegada, trei e bon wega di Daniel Briceño y compania, a hasta man’e tuma over y controla e medio campo. Aruba mas bien tabata keda organisa, “loer” pa lansa den atake, buscando e momento ideal.
Na minuut 58 Fernado de Sousa c’un gran oportunidad pa empata e wega p’e internacional nan, su tiro ta bai na banda di e gol defendi pa Eric Abdul, partido di banda pa banda.
Na minuut 60, ta Fernando de Sousa un biaha mas cu kizas e mihor oportunidad pa su ekipo, ora cu e ta scapa y penetra den area penal di Aruba, ta los un tiro duro na banda robes, bala ta dal den lata (cu kizas ainda te awe ta temblando), momento grandi cu toch no a resulta den empate ainda p’e internacional nan.
Ni un minuut despues (’61), den un counter, Jayson Halman di Aruba ta haya su mes dilanti gol na banda drechi unda cu e portero di Estrella, Jesus Fria, ta sera su angulo, y un “puntapie” di Enrique Apounza ta preveni Aruba pa aumenta nan bentaha.
Partido ainda bon balansa n’e momentonan ey, pero, tabatin un feeling cu e ritmo di wega, e chensnan crea p’e internacional nan pa busca e empate, pero sin haya resultado, y e desgaste fisico; “tardi of trempan” lo resulta den un bahada, p’aso Aruba tabata calculando, mirando ki buraco ta keda habri p’e rival den nan afan pa busca e empate.
E momento decisivo den e partido ta yega pa Aruba na minuut 72, ora cu den un counter potente, Benjamin Maria ta sprint, pasa bai laga tur hende, dun’e bala na Noah Harms, cu a caba di drenta wega net un minuut prome, unda e ta hasi un cruse foi banda robes, bala ta cai net p’e corpulento Terence Groothussen dilanti gol, e ta purba domina e bala cu pecho, bala ta bons largo y portero Jesus Fria cu bon intencion y reaccion pa salba su porteria, ta sali blokea e bala, e bala en cambio ta bons riba su pecho, y lastimamente p’e, e bala ta cai lora net riba pia di Joshua John cu tabata den area penal caba, e ta los un tiro den net, gol pa su ekipo. Aruba 2 – Internacional 0.
Despues di e gol (mereci) di John, cu a traha duro p’e momento aki, e ekipo internacional no a “give up”, por cierto nan a lansa di biaha den atake (di berdad un partido di hopi calidad mes).
Ta parce si cu e condicion fisico y velocidad di e ekipo rubiano a cuminsa paga dividendo y ‘poco poco’ tabata imponiendo den e partido n’e haltura aki, laat den e wega.
E ekipo internacional a husa tur su cartuchonan, no tin duda. Aruba a hunga emfatisando nan propio forsanan, cualnan tabata; nan fisico, consistencia, velocidad, cambio di ritmo, y pasenshi, prestando un bon partido dilanti nan fanaticonan.
Na minuut 81, den un sprint sensacional, Benjamin Maria, ta penetra den area penal cu mal intencion pa busca e gol pa cementa e victoria pa Aruba. Maria ta wordo tumba den area penal pa haya un penalty ‘cla cla’, y trei un bon partido di su parti, ta haya su gol ora e ta anota foi punto penal, apesar cu portero Fria ta tira bon purbando di tapa e tiro di Maria, e bala ta pasa net band’i su man, esaki ta duna Aruba e solido bentaha di 3-0 y mas bien pon’e un broche di oro pa cu e evento aki.
Na minuut 88, casi Aruba ta bolbe anota, ora cu nan ta gana e bala atrobe, lansa den atake relampago despues di gana e bala, unda Joshua Gross di Dakota ta penetra den zona di peliger, hasi un p’ase pa Benjamin Maria na links, drentando den area penal, e ta saka un tiro potente, pero, e ta haya Jesus Fria cu tabata saliendo caba y ta tapa e tiro aki, salbando e ekipo internacional di bai abou mas ainda, gran hugada di e portero hoben.
Aruba al fin al cabo a gana e wega cu anotacion di 3-0, bon victoria di e seleccion nacional den un bon partido cu a deleita e miles di aficionadonan, un prestacion decoroso tambe di e ekipo internacional.
Resumiendo
E resultado aki no a bini facil p’e seleccion, no laga e anotacion final ey gañabo, Aruba mester a bataya duro p’e victoria aki contra un ekipo di experiencia cu hungadornan di hopi tecnica mes. Aruba tabata solido, fiel na nan plan di wega, pa hunga segun nan “strength”, hopi sigur di nan mes, bon prepara. N’un manera di bisa; Aruba tabata “clinico” y no solamente a bai c’e victoria, pero hungando bon na mes’un tempo, man’e a spera, locual coach Bermudez tabata kier a logra den e partido aki.
Nos a wak hopi cos bon, e ekipo di Aruba aki ta diferente, esaki t’un projecto nobo y ya ta pinta positivo, tin oportunidad nan ainda tambe, tin algun cos pa drecha, esey ta normal, pero e positivonan ta hopi.
Nos a wak cu den e prome tempo e dupla den medio campo di Walter Bennet y Jeamir Howell a traha hopi bon te na un cierto punto ora nan a perde e control di medio campo den e di dos mitar, pero en general nan a hasi nan trabou, nan mes ta bai ta e anker den medio campo p’a Aruba den futuro, feit ta cu nan ta promete hopi, y nan ta duna tur, Howell mes mester a bandona cancha riba stretcher despues di a core y bataya hopi.
Fernando Lewis tabata un “rock” den defensa y tambe tirando dilanti, oportunamente el a anota e prome gol, hunto cu Darryl Baly nan a defende hopi bon, nan ta duna hopi siguransa den e ultimo linea. Nickenson Paul a demonstra hopi prospecto den un rol diferente cu e no ta custumbra di hunga, pero su velocidad y maneho di bala ta hopi bon. Benjamin Maria ta un “power” cu su condicion fisico y velocidad, e tabata impactante vooral den e ultimo parti di wega. Diederick Luydens a hunga un partido solido riba linksback, e ta core y gana hopi bala.
Tin hopi mas positivonan pa menciona, e tabata un wega di ekipo, “team-work” a prevalece. Ta hopi tin pa scirbi, mi ta sigur cu ta bai tin mas oportunidad p’esey den e siguiente etapa di e projecto nobo aki pa cu e seleccion nacional di Aruba.
Nos “King of the Match” den e partido aki ta Joshua John, nos a lag’e mencion di dje pa ultimo. E hungador atakante aki a demonstra di tin “will”, e mentalidad ganado, e ta core hopi, bataya bala, drenta den casi tur momentonan di wega, y e por anota tambe, por cierto.
Den e partido aki el a laga tur cos riba cancha, el a facilita e prome gol, el a anota e di dos gol di e wega, e tabatin hopi iniciativa, cuminsando atakenan, defendiendo ora tin mester pa recupera bala, e mester a bandona e partido riba “camilla” tambe, mescos cu Howell. El a soda pa su pais, pabien Joshua John.
Pabien Aruba, esaki ta parce cu ta un comienso nobo, un aire fresco ta suplando riba nos futbol. Tin hopi trabou pendiente, t’awor e wiel nan a cuminsa drei, pero e prospecto ta bon.
Niun hende no a promote nada, solamente ta spera esfuerso, bon “planning”, berguensa deportivo, y honestidad, esey mi ta sinti, esey ta bon! Ban sigui traha hunto y positivo, djeynan ta hopi cos bon por pasa, e bon exito no ta di anochi pa mainta, e ta gradual y e ta basa riba consistencia.
Nos resumen y antesala di Division Honor lo continua e siman cu ta bin, te otro biaha ⚽


text:
Raimy Manuela – miembro TPK: “Minister presidente, si ke uza ehèmpel di Caribe, uze tur momentu”
Minister Presidente, si ke uza ehèmpel di Caribe, uze tur momentu
Dekolonisashon den parlamento djaweps awor
Skuchando rueda di prensa di siman pasá djaweps 30 september 2021, ku hopi asombro mi por a tuma nota kon nos minister presente señor Gilmar “Pik” Pisas ta uza Antigua & Barbuda komo ehèmpel den Caribe pa enkurashá nos amtenar nan pa bakuná, mientras na otro partinan di mundu manera San Salvador, India, Sur Afrika, ta huzando otro remedinan eksistente pa kombatí e viro. Pero e mes un minister presidente aki NO ta uza e ehèmpel di Barbados den Caribe ku den luna di sèptèmber unanimamente a tuma desishon pa dekolonisá.
Mirando ku nos minister presidente señor “Pik” Pisas kier tuma ehèmpel di otro pais den Caribe, mi kier a rekordá señor Pisas ku 29 di sèptèmber 2021, 1 dia promé ku su rueda di prensa ku tópiko: Último desaroyonan COVID-19, e pais Bardados enkabesá pa nan presidente señora Mia Amor Mottley di 56 aña di edat i e lider di oposishon enkabesá pa Joseph Atherley di 67 aña di edat i nan parlamento unanimamente a vota pa tuma distansiá for di e Reina Britanico Elisabeth II di kual ku e akto aki nan pais lo risibí su independensia. Mirando ku nos tin 76 aña aplikando e reglanan makabro di statüt di kual a ser rechasá pa Nashonnan Uní, mi a keda asombrá ku ahinda nos gobièrnu i parlamento no a hasi kaso di e kartanan mandá riba fechanan 6 di sèptember 2021 i 13 di òktober 2020 pa Nashonnan Uní. E karta nan aki lo saka Kòrsou den un tempu korto for di e engaño konstitushonal ku Kòrsou ta aden. Den pasado, pa ta mas eksakto, mart 1972 China tambe a konfrontá un defisit den e reglanan di Nashonnan Uní di kual den e mes aña na novèmber Nashonnan Uní a remediá e fayo kometí.
A YEGA E ORA PA NOS PAIS WÒRDU GOBERNÁ SIN METEMENTU DI OTRO PAIS I TRAHA E TRAPI PA E SIGUIENTE GENERASHON.


text:
The content originally appeared on: Diario
Minister di Finanzas a confirma:
*Lo cobra 100% di nan salario desde e luna aki
ORANJESTAD (AAN): Diaranzon atardi den presencia di mayor parti di e ministernan di Gabinete Wever Croes 2, minister di Finanzas y Cultura Xiomara Maduro a tene un rueda di prensa, pa anuncia cu Gobierno di Aruba ta bay paga e empleadonan publico 5% bek.
Maduro a splica cu despues cu Diaranzon mainta Prome Minister Evelyn Wever Croes a papia cu Secretario di Estado van Huffelen, Prome Minster a tuma contacto cu conseho di minster pa tuma un decision.
E decision ta pa Gobierno bay over na paga e ambtenaar e 5%.
“E siman aki tur empleado publico y tambe esnan di e fundacionnan ta haya bek e 5%”.
Pa empleadonan publico e ta bira asina cu nan lo haya 100% bek di locual cu ta nan salario.
Pa e fundacionnan ta bon pa indica cu nan tambe ta haya e 5% , pero ta keda na e fundacionnan con nan ta haci e pago aki bek, segun e mandatario.
El a splica cu pa e empleado publico ta asina cu nan lo cobra 100% di nan salario desde e luna aki.
E minister a bisa si cu tin un diferencia di opinion entre Aruba y Hulanda riba e punto aki.
“Ta asina cu Gobierno di Aruba ta di opinion cu nos ta cumpli cu locual ta e exigencianan cu a wordo poni pa conseho di minister di Reino, e tres condicionnan, pa asina Aruba por bay bek na por paga e 5% y bay over na paga 100% di e salario di e empleado publico”.
E pago di 5% ta presupuesta den e presupuesto di 2022 y nos a mustra CAft tambe con nos ta bay cubri esaki y den opinion di Gobierno esaki ta cubri, segun Maduro.
E minister a indica tambe cu a presenta na Parlamento e proyecto di ley LNT conforme e palabracionnan cu Hulanda.
El a splica cu e politiconan a mantene e recorte di 25% riba nan salario, cu ta un di e condicionnan.
“Ta bon pa trece esaki dilanti, pasobra hopi biaha den discusion publico ta wordo bisa cu no a corta den e salario di e politiconan, siendo cu esey no ta berdad”.
E politiconan ta wordo corta cu 25% den nan salario, segun Maduro.


text:
Ariba 30 di mei, 1 y 3 di juni 2014 Aruba lo ta e sede di Caribbean Cup Qualifications. Durante 3 dia largo lo tin batayanan ta andando entre British Virgin Islands, French Guiana, Turks & Caicos y sin lubida nos mesun talentonan di nos ekipo Nacional Aruba. Weganan lo tuma lugar na Centro Deportivo Guillermo Prospero Trinidad. Cada dia tin dos partido. Entrada pa tur tres dia ta solamente AWG 65,- cual ta inclui un Aruba Fan Shirt. Si ta desea di cumpra entrada pa wega pre benta lo ta AWG 15,- y na porta AWG 17.50, Aruba Fan Shirt ta AWG 25,-. Benta di karchi y e Aruba Fan package ja caba ta obetnibel na Technical Center Angel Botta Na Stadion Frans Figaroa. Durante siman e entradanan lo ta obtenibel tambe na Urataka Center, Espiga de Oro, Ritz Savaneta y Ritz Boulevard, Bright Bakery y Gayo Rojo. Ja caba por reserva bo entrada mandando un mail na bigfan@avbaruba.aw. Mucha nan bow di 10 anja ta drenta pornada pero nan mester ta acompanja pa un major. Conhuntamente cu e team dynamico di Aruba Rocks a crea un tshirt color blauw di Aruba cu e texto ‘Small Island, BIG FAN’ dilanti y number 12 patras. Pa kico number 12? Na Hulandes nan ta bisa cu esnan den publico ta ‘de twaalfde man’. Pues e fanaticonan tur ta number 12. Aruba Voetbalbond kier a gradici e patrocinadornan De Palm Tours, La Mania, Cerbez Balashi, Aruba Rocks, Gamma, Body Manipulations, Subway Aruba, Caliente FM, Latina FM, Urataka Center, Ritz Aruba, Brith Bakery, Gayo Rojo, InGenuity Creative Marketing y MIO Wireless. Si bo ta un Arubiano bo lo no kier perde e tremendo partidonan dianan 30 di mei, 1 di juni y 3 di juni. Aunque ja hopi caba ta cabes pa mundial y ja caba ta saca nan bandera di nan pais preferi tin di corda cu nos ta di nos dushi Aruba. Pesei ban demostra cu nos por ta chiquito pero nos ta para firma patras di nos mes un Seleccion Nacional. Saca bo bandera di Aruba pega esaki na bo auto y demostra bo apoyo y sea parti di historia. Ban yega stadion den massa e dianan aki e demostra cu nos ta un isla chiquito pero cu fanaticonan grandi!
“Bale la pena” videoclip a wordo lansa!
January 29, 2021 0
ART EXHIBIT- Soca Art- Raise your voice!
January 15, 2021 0


text:
E dirigente y mayornan di Aruba Soccer Academy (ASA) recientemente a logra un donacion significante pa e miembronan di otro teamnan, proveyendo sapato special pa hunga futbol pa mas di 60 hoben. E accion y gesto di e famia di Aruba Soccer Academy ta refleha e hermandad cu ta resalta den e mundo di futbol na Aruba. Esaki ta momentonan unda cu e mayornan ta uni, hunto cu dirigentenan y ta logra cosnan bunita pa e prohimo, unda cu nan ta goza ainda mas di nan deporte faborito.
E experiencia bunita aki, cu un caracter di “pay it forward”, a cuminsa durante di un wega amistoso riba un veld P’ariba di Brug ora cu David “Appie” Abdul a ripara cu e hungadonan di e team opuesto no tabatin sapatonan special pa hunga futbol. E muchanan tabata hungando cu keds normal na pia.
El a puntra tocante di e sapatonan y a haya como contesta cu e muchanan no tin. Tabata bisto cu nan ta hunga motiva pa nan amor pa e deporte, pues cu of sin e sapato special nan ta subi veld cu hopi entusiasmo. E situacion a resulta den un peticion special pa tur mayor di Aruba Soccer Academy den nan “chat group”. David Abdul a pidi un fabor, esta pa ken cu por tin sapato di futbol uza cu nan no ta haci uzo mas di dje, pa nan regala esaki na e team di hoben di San Nicolas.
Un balente cantidad di sapato den bon condicion a wordo entrega, haciendo un donacion grandi posibel. Un hoben ta crece lihe, su sapatonan ta bira chikito p’e, y ta pasa cu frecuencia cu e sapatonan aki ta keda warda den cashi pa por ehempel pas’e sea pa un ruman mas chikito of un amigo cu si e ta sirbi. Awo, enbez di warda e sapatonan, e muchanan a saca nan sapatonan for di cashi y a pasa nan pa coleganan di un otro team.
Pa e gran sorpresa di David, den e grupo di chat tin un mayor, Ricky Nava, kende ta donjo di un compania cu a tuma un decision for di su curazon, inspira pa e hobennan y su mesun yiu su amor pa e Deporte Rey: el a laga sa cu e ta bay sponsor tur e sapatonan nobo pa e muchanan di e team.
E donacion di parti di PMEC a resulta den un tremendo beneficio pa no un, pero tres team cu tabatin mester di un poco sosten. E sapatonan nobo a bay pa e team pa cual originalmente Abdul a pidi e fabor, y e sapatonan uza, pero den bon condicion, cu tur e mayornan hunto a contribui, a bay pa dos otro team.
E entrega di e regalonan di e hungadonan di Aruba Soccer Academy, nan mayornan y PMEC a tuma luga den un ambiente festivo, unda cu a invita e hobennan pa reuni y a sorprende nan cu e sapatonan. Herbert Beeldsneijder a ricibi e sapatonan den nomber di FC San Nicolas for di PMEC.